text:
τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη που χρησιμοποιούν τα δικά τους σήματα έγκρισης ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενά) και 56 για το Μαυροβούνιο. Οι επόμενοι αριθμοί δίδονται σε άλλες χώρες με βάση τη χρονολογική σειρά κατά την οποία κυρώνουν τη συμφωνία που αφορά την έκδοση ενιαίων τεχνικών προδιαγραφών για τροχοφόρα οχήματα, τεχνικό εξοπλισμό και μέρη τα οποία είναι δυνατόν να τοποθετούνται ή/και να χρησιμοποιούνται σε τροχοφόρα οχήματα και τους όρους για την αμοιβαία αναγνώριση εγκρίσεων που έχουν χορηγηθεί με βάση τις εν λόγω προδιαγραφές, ή τη σειρά με την οποία προσχωρούν στην εν λόγω συμφωνία, και οι αριθμοί οι οποίοι παρέχονται ανακοινώνονται από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (4) Όπως ορίζεται στο παράρτημα 18 παράγραφος 2.2 του κανονισμού αριθ. 43 σχετικά με την έγκριση υαλοκάλυψης και υλικού υαλοκάλυψης όσον αφορά την ασφάλεια.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΗ ΣΗΜΑΤΩΝ ΕΓΚΡΙΣΗΣ
 (βλέπε παραγράφους 4.4 έως 4.4.2 του παρόντα κανονισμού)
 ΠΑΡΑΡΤΗΜΑ 3
 Διαδικασία για τον προσδιορισμό του σημείου «Η» και της πραγματικής γωνίας κορμού για θέσεις καθιστού σε μηχανοκίνητα οχήματα
 1. ΣΚΟΠΟΣ
 1.1. Η διαδικασία που περιγράφεται στο παρόν παράρτημα χρησιμοποιείται για τον προσδιορισμό της θέσης του σημείου «Η» και της πραγματικής γωνίας κορμού για μία ή περισσότερες θέσεις καθιστού σε μηχανοκίνητο όχημα και για την επαλήθευση της σχέσης δεδομένων που έχουν μετρηθεί σε σχέση με προδιαγραφές της μελέτης που δίδονται από τον κατασκευαστή του οχήματος (1).
 2. ΟΡΙΣΜΟΙ
 Για την εφαρμογή του παρόντος παραρτήματος:
 2.1. «Δεδομένα αναφοράς» σημαίνει ένα ή περισσότερα από τα ακόλουθα χαρακτηριστικά θέσης καθιστού:
 2.1.1.
 το σημείο «H» και το σημείο «R», και η μεταξύ τους σχέση·
 2.1.2.
 η πραγματική γωνία κορμού και η θεωρητική γωνία κορμού και η μεταξύ τους σχέση.
 2.2. «Τρισδιάστατη μηχανή σημείου Η» (μηχανή 3-Δ «H») σημαίνει τη συσκευή που χρησιμοποιείται για τον προσδιορισμό των σημείων «Η» και των πραγματικών γωνιών κορμού. Η συσκευή αυτή περιγράφεται στο προσάρτημα 1 του παρόντος παραρτήματος.
 2.3. Σημείο «Η» σημαίνει το κέντρο άρθρωσης του κορμού και των μηρών της μηχανής 3-Δ H εγκαταστημένης στο κάθισμα του οχήματος σύμφωνα με τη διαδικασία που περιγράφεται κατωτέρω στην παράγραφο 4. Το σημείο «Η» βρίσκεται στο κέντρο του άξονα συμμετρίας της συσκευής που βρίσκεται μεταξύ των στοχάστρων του σημείου «Η» εκατέρωθεν της μηχανής 3-Δ H. Θεωρητικώς το σημείο «Η» αντιστοιχεί στο σημείο «R» (για ανοχές βλέπε παράγραφο 3.2.2 κατωτέρω). Αφού προσδιοριστεί σύμφωνα με τη διαδικασία που περιγράφεται στην παράγραφο 4, το σημείο «Η» θεωρείται σταθερό σε σχέση με το συγκρότημα καθίσματος–προσκέφαλου και


text:
ότι κινείται με αυτό όταν το κάθισμα ρυθμίζεται.
 2.4. Σημείο «R» ή «σημείο αναφοράς καθιστού» σημαίνει θεωρητικό σημείο οριζόμενο από τον κατασκευαστή του οχήματος για κάθε θέση καθιστού και καθορισμένο στο τρισδιάστατο σύστημα αναφοράς.
 2.5. «Γραμμή κορμού» σημαίνει ο άξονας συμμετρίας της στήλης της μηχανής 3-Δ H, όταν η στήλη βρίσκεται στην απώτατη οπίσθια θέση.
 2.6. «Πραγματική γωνία κορμού» σημαίνει τη γωνία που μετριέται μεταξύ της κατακόρυφης γραμμής μέσω του σημείου «Η» και της γραμμής κορμού με χρησιμοποίηση του μοιρογνωμονίου πλάτης επί της μηχανής 3-Δ Η. Η πραγματική γωνία κορμού θεωρητικώς αντιστοιχεί στην προβλεπόμενη από τη μελέτη γωνία του κορμού (για ανοχές βλέπε παράγραφο 3.2.2 κατωτέρω).
 2.7. «Θεωρητική γωνία κορμού» σημαίνει τη γωνία που μετριέται μεταξύ της κατακόρυφης γραμμής δια του σημείου «R» και της γραμμής του κορμού σε θέση που αντιστοιχεί στη θεωρητική θέση του ερεισίνωτου όπως καθορίζεται από τον κατασκευαστή του οχήματος.
 2.8. «Επίπεδο συμμετρίας επιβαίνοντα» (ΕΣΕ) σημαίνει το διερχόμενο από το μέσο επίπεδο της μηχανής 3-Δ H τοποθετούμενης σε κάθε οριζόμενη θέση καθιστού· εκφράζεται από τη συντεταγμένη του σημείου «Η» στον άξονα των Υ. Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβαίνοντα. Για κάθε άλλου είδους καθίσματα, το επίπεδο συμμετρίας του επιβαίνοντα καθορίζεται από τον κατασκευαστή.
 2.9. «Τρισδιάστατο σύστημα αναφοράς» σημαίνει σύστημα περιγραφόμενο στο προσάρτημα 2 του παρόντος παραρτήματος.
 2.10. «Βασικά σημεία» σημαίνει φυσικά σημεία (οπές, επιφάνειες, σημεία ή εγκοπές) στο αμάξωμα του οχήματος τα οποία ορίζονται από τον κατασκευαστή.
 2.11. «Μετρητική στάση οχήματος» σημαίνει τη θέση του οχήματος όπως ορίζεται από τις συντεταγμένες των βασικών σημείων στο τρισδιάστατο σύστημα αναφοράς.
 3. ΑΠΑΙΤΗΣΕΙΣ
 3.1. Παρουσίαση δεδομένων
 Για κάθε θέση καθιστού όπου απαιτούνται δεδομένα αναφοράς προκειμένου να αποδειχθεί η συμμόρφωση προς διατάξεις του παρόντα κανονισμού, το σύνολο ή η ενδεδειγμένη επιλογή από τα ακόλουθα δεδομένα θα παρουσιάζονται στο έντυπο που αναφέρεται στο προσάρτημα 3 του παρόντος παραρτήματος:
 3.1.1.
 οι συντεταγμένες του σημείου «R» στο τρισδιάστατο σύστημα αναφοράς·
 3.1.2.
 η θεωρητική γωνία κορμού·
 3.1.3.
 όλες οι ενδείξεις οι αναγκαίες για τη ρύθμιση του καθίσματος (εφόσον είναι ρυθμιζόμενο) στη θέση μέτρησης που αναφέρεται στην παράγραφο 4.3 κατωτέρω.
 3.2. Σχέση μεταξύ δεδομένων που μετρώνται και προδιαγραφόμενων στη μελέτη.
 3.2.1. Οι συντεταγμένες του σημείου «Η» και η τιμή της πραγματικής γωνίας κορμού που προκύπτουν με διαδικασία που εκτίθεται στην παράγραφο 4 κατωτέρω συγκρίνονται, αντιστοίχως, προς τις συντεταγμένες του σημείου «R» και την τιμή της θεωρητικής γωνίας κορμού που δίδεται από τον κατασκευαστή του οχήματος.
 3.2.2. Οι σχετικές θέσεις του σημείου «R» και του σημείου «Η» καθώς και η σχέση μεταξύ της θεωρητικής γωνίας κορμού και της πραγματικής γωνίας κορμού σώματος θεωρούνται ικανοποιητικές για την υπόψη θέση καθιστού, εφόσον το σημείο «Η», όπως καθορίζεται με τις συντεταγμένες του, βρίσκεται εντός τετραγώνου πλευράς 50 mm με οριζόντιες και κατακόρυφες πλευρές, των οποίων οι διαγώνιες τέμνονται στο σημείο «R» και εφόσον η πραγματική γωνία κορμού δεν διαφέρει πλέον των 5° από τη θεωρητική γωνία κορμού.
 3.2.3. Εφόσον πληρούνται οι όροι αυτοί, το σημείο «R» και η θεωρητική γωνία κορμού χρησιμοποιούνται για να δειχθεί η συμμόρφωση προς τις διατάξεις

type: contracts

jurisdiction: EU


text:
του παρόντος κανονισμού.
 3.2.4. Εάν το σημείο «H» ή η πραγματική γωνία κορμού δεν πληρούν τις απαιτήσεις του σημείου 3.2.2 ανωτέρω, το σημείο «H» και η πραγματική γωνία κορμού προσδιορίζονται ακόμη δύο φορές (συνολικά τρεις φορές). Εφόσον τα αποτελέσματα δύο από τις τρεις αυτές μετρήσεις πληρούν τις απαιτήσεις, εφαρμόζονται οι όροι της παραγράφου 3.2.3 ανωτέρω.
 3.2.5. Εάν τα αποτελέσματα δύο τουλάχιστον από τις τρεις περιγραφόμενες στην ανωτέρω παράγραφο 3.2.4 μετρήσεις δεν πληρούν τις απαιτήσεις της παραγράφου 3.2.2 ανωτέρω ή εάν η επαλήθευση δεν είναι δυνατή επειδή ο κατασκευαστής του οχήματος δεν έχει δώσει πληροφορίες σχετικά με τη θέση του σημείου «R» ή σχετικά με τη θεωρητική γωνία κορμού, χρησιμοποιείται το κέντρο βάρους των τριών σημείων που μετρήθηκαν ή ο μέσος όρων των τριών γωνιών που μετρήθηκαν και θεωρείται ότι ισχύουν σε όλες τις περιπτώσεις κατά τις οποίες στον παρόντα κανονισμό γίνεται αναφορά στο σημείο «R» ή στη θεωρητική γωνία κορμού.
 4. ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «H» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ
 4.1. Κατά τη διακριτική ευχέρεια του κατασκευαστή, το όχημα τίθεται εκ των προτέρων σε θερμοκρασία 20 C ± 10°C ώστε να διασφαλίζεται ότι το υλικό του καθίσματος θερμαίνεται στη θερμοκρασία χώρου. Εάν το κάθισμα που πρόκειται να ελεγχθεί δεν έχει ποτέ χρησιμοποιηθεί, στη συσκευή κάθεται πρόσωπο ή συσκευή βάρους 70 έως 80 kg δύο φορές επί ένα λεπτό ώστε να καμφθούν το προσκέφαλο και το ερεισίνωτο. Εάν ζητηθεί από τον κατασκευαστή, όλα τα καθίσματα παραμένουν χωρίς φορτίο επί ελάχιστο χρονικό διάστημα 30 min πριν από την τοποθέτηση της μηχανής 3-Δ H.
 4.2. Το όχημα πρέπει να βρίσκεται στη μετρητική στάση που ορίζεται στην παράγραφο 2.11 ανωτέρω.
 4.3. Το κάθισμα, εφόσον είναι ρυθμιζόμενο, ρυθμίζεται πρώτα στην απώτατη οπίσθια κανονική θέση οδήγησης ή επώχησης, όπως υποδεικνύει ο κατασκευαστής του οχήματος, λαμβανόμενης υπόψη μόνο της διαμήκους ρύθμισης του καθίσματος, χωρίς να λαμβάνεται υπόψη η μετακίνηση του καθίσματος που χρησιμοποιούνται για σκοπούς άλλους από τις κανονικές θέσεις οδήγησης ή επώχησης. Σε περίπτωση που υπάρχουν άλλοι τρόποι ρύθμισης του καθίσματος (κατακόρυφη, γωνιακή, ερεισίνωτου κ.λπ.), οι ρυθμίσεις αυτές θα γίνονται στη συνέχεια στη θέση που ορίζεται από τον κατασκευαστή του οχήματος. Για καθίσματα με ανάρτηση, η κατακόρυφη θέση σταθεροποιείται στην αντιστοιχούσα στην κανονική θέση οδήγησης όπως ορίζεται από τον κατασκευαστή.
 4.4. Η επιφάνεια της θέσης καθιστού που καταλαμβάνει η μηχανή 3-Δ H καλύπτεται από βαμβακερό ύφασμα μουσελίνα, επαρκούς μεγέθους και κατάλληλης σύστασης, περιγραφόμενο ως μονόχρωμο βαμβακερό ύφασμα με 18,9 θηλιές ανά cm2 και βάρος 0,228 kg/m2, ή πλεκτό ή μη υφαντό ύφασμα με ισοδύναμα χαρακτηριστικά.
 Εφόσον η δοκιμή εκτελεστεί σε κάθισμα εκτός του οχήματος, το δάπεδο στο οποίο τοποθετείται το κάθισμα παρουσιάζει τα ίδια βασικά χαρακτηριστικ (2) με το δάπεδο του οχήματος στο οποίο πρόκειται να χρησιμοποιηθεί το κάθισμα.
 4.5. Το συγκρότημα καθίσματος και πλάτης της μηχανής 3-Δ H τοποθετείται έτσι ώστε το επίπεδο συμμετρίας του επιβαίνοντα (ΕΣΕ) να ταυτίζεται με το επίπεδο συμμετρίας της μηχανής 3-Δ H. Εφόσον το ζητήσει ο κατασκευαστής, η μηχανή 3-Δ Η είναι δυνατόν να μετακινηθεί προς το εσωτερικό σε σχέση με το ΕΣΕ, εφόσον η μηχανή 3-Δ


text:
H έχει τοποθετηθεί σε τόση απόσταση προς το εξωτερικό ώστε το άκρο του καθίσματος δεν επιτρέπει την οριζοντίωση της μηχανής 3-Δ Η.
 4.6. Τα συγκροτήματα άκρου ποδιού και κνήμης προσδένονται στο σύστημα κοιλώματος του καθίσματος είτε μεμονωμένα είτε με χρησιμοποίηση της άγκυρας και του συστήματος για την κνήμη. Η γραμμή η διερχόμενη μέσω των στοχάστρων του σημείου «Η» είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
 4.7. Στη μηχανή 3-Δ ρυθμίζονται οι θέσεις του άκρου ποδιού και του σκέλους ως εξής:
 4.7.1. Καθορισμένη θέση καθιστού: οδηγός και επιβάτης εμπρός στο εξωτερικό μέρος
 4.7.1.1.
 Αμφότερα τα συγκροτήματα άκρου ποδιού και σκέλους μετακινούνται προς τα εμπρός έτσι ώστε το άκρο πόδι να καταλαμβάνει φυσικές θέσεις στο δάπεδο, αν είναι ανάγκη μεταξύ των ποδοπλήκτρων. Στις περιπτώσεις που αυτό είναι δυνατό, το αριστερό άκρο πόδι τοποθετείται σε σχέση με το επίπεδο συμμετρίας της μηχανής 3-Δ Η αριστερά περίπου στην ίδια απόσταση με εκείνη στην οποία το δεξιό άκρο πόδι βρίσκεται στα δεξιά. Η υδροστάθμη για τον εγκάρσιο προσανατολισμό της μηχανής 3-Δ H φέρεται σε οριζόντια θέση με επαναρρύθμιση, εφόσον είναι αναγκαίο, του κοιλώματος του καθίσματος ή με ρύθμιση των συγκροτημάτων σκέλους και άκρου ποδιού προς τα πίσω. Η γραμμή που διέρχεται μέσω των στοχάστρων του σημείου «Η» διατηρείται κάθετη προς στο διάμηκες επίπεδο συμμετρίας του καθίσματος.
 4.7.1.2.
 Εάν το αριστερό σκέλος δεν είναι δυνατόν να διατηρηθεί παράλληλο προς το δεξιό σκέλος και το αριστερό άκρο πόδι δεν μπορεί να υποστηριχθεί από την κατασκευή, το αριστερό άκρο πόδι μετακινείται μέχρις ότου υποστηριχθεί. Η ευθυγράμμιση των στοχάστρων διατηρείται.
 4.7.2. Designated seating position: outboard rear seat
 Για οπίσθια καθίσματα ή βοηθητικά καθίσματα τα σκέλη τοποθετούνται όπως προβλέπει ο κατασκευαστής. Αν στην περίπτωση αυτή το άκρο πόδι ακουμπά σε μέρη του δαπέδου που βρίσκονται σε διαφορετικά επίπεδα, το άκρο πόδι το οποίο έρχεται πρώτο έρχεται πρώτο σε επαφή με το εμπρόσθιο κάθισμα χρησιμεύει ως στοιχείο αναφοράς και το άλλο άκρο πόδι διευθετείται έτσι ώστε η υδροστάθμη για τον εγκάρσιο προσανατολισμό της συσκευής στο κάθισμα δείχνει οριζόντια θέση.
 4.7.3. Άλλες καθορισμένες θέσεις καθιστού:
 Ακολουθείται η γενική διαδικασία που αναφέρεται ανωτέρω στην παράγραφο 4.7.1 πλην όμως το άκρο πόδι τοποθετείται όπως ορίζει ο κατασκευαστής του οχήματος.
 4.8. Εφαρμόζονται τα βάρη κνήμης και μηρού και οριζοντιώνεται η μηχανή 3-Δ H.
 4.9. Ανακλίνεται η προς τα εμπρός το κοίλωμα της πλάτης μέχρι το τέρμα εμπρός και η μηχανή 3-Δ H απομακρύνεται από το ερεισίνωτο με χρησιμοποίηση της άγκυρας. Η μηχανή 3-Δ H επαναφέρεται στο κάθισμα με κάποιον από τους ακόλουθους τρόπους:
 4.9.1.
 Εάν η μηχανή 3-Δ H τείνει να ολισθήσει προς τα πίσω, χρησιμοποιείται η διαδικασία που περιγράφεται στη συνέχεια. Η μηχανή 3-Δ H αφήνεται να ολισθήσει προς τα πίσω μέχρις ότου δεν απαιτείται πλέον οριζόντιο ανασταλτικό φορτίο προς τα εμπρός στην άγκυρα, δηλαδή μέχρις ότου το κοίλωμα της πλάτης έλθει σε επαφή με το ερεισίνωτο. Εάν είναι αναγκαίο, επανατοποθετείται η κνήμη.
 4.9.2.
 Εάν η μηχανή 3-Δ H δεν τείνει να ολισθήσει προς τα πίσω, χρησιμοποιείται η διαδικασία που ακολουθεί. Η μηχανή 3-Δ H ολισθαίνει προς


text:
τα πίσω με εφαρμογή οριζόντιου φορτίου προς τα πίσω στην άγκυρα μέχρις ότου το κοίλωμα της πλάτης έλθει σε επαφή με το ερεισίνωτο (βλ. σχήμα 2 στο προσάρτημα 1 του παρόντος παραρτήματος).
 4.10. Στο συγκρότημα πλάτης και κοιλώματος της μηχανής 3-Δ H εφαρμόζεται φορτίο 100 ± 10 N στην τομή του μοιρογνωμονίου του ισχίου και της θήκης της άγκυρας. Η διεύθυνση κατά την οποία ασκείται το φορτίο διατηρείται κατά μήκος γραμμής που διέρχεται από την τομή που αναφέρθηκε ανωτέρω προς ένα σημείο μόλις επάνω από τη θήκη της ράβδου που αντιπροσωπεύει τους μηρούς (βλέπε σχήμα 2 του προσαρτήματος 1 του παρόντος παραρτήματος). Στη συνέχεια το κοίλωμα της πλάτης επανέρχεται προσεκτικά στο ερεισίνωτο του καθίσματος. Σε ολόκληρη τη διάρκεια της διαδικασίας που απομένει πρέπει να καταβληθεί προσοχή ώστε να αποφευχθεί η ολίσθηση της μηχανής 3-Δ H προς τα εμπρός.
 4.11. Τοποθετούνται τα βάρη του δεξιού και του αριστερού γλουτού και στη συνέχεια, εναλλακτικά, τα οκτώ βάρη του κορμού. Η μηχανή 3-Δ H διατηρείται οριζόντια.
 4.12. Το κοίλωμα της πλάτης ανακλίνεται προς τα εμπρός ώστε να χαλαρώσει η τάση στο ερεισίνωτο του καθίσματος. Η μηχανή 3-Δ H ταλαντεύεται από τη μία πλευρά προς την άλλη σε τόξο 10° (5° προς κάθε πλευρά του κατακόρυφου κεντρικού επιπέδου) επί τρεις πλήρεις κύκλους ώστε να παύσει να υπάρχει οποιουδήποτε είδους συσσωρευμένη τριβή μεταξύ της μηχανής 3-Δ H και του καθίσματος.
 Κατά την ταλάντωση είναι δυνατόν η άγκυρα της μηχανής 3-Δ H να τείνει να αποκλίνει από την προβλεπόμενη οριζόντια και κατακόρυφη θέση. Συνεπώς κατά τις κινήσεις της ταλάντωσης η άγκυρα πρέπει να συγκρατείται με άσκηση του κατάλληλου πλευρικού φορτίου. Κατά τη συγκράτηση της άγκυρας και κατά την ταλάντωση της μηχανής 3-Δ H πρέπει να καταβάλλεται προσοχή ώστε να εξασφαλίζεται ότι δεν ασκούνται λόγω αμελείας εξωτερικά με κατακόρυφη ή διαμήκη διεύθυνση.
 Κατά τη φάση αυτή τα άκρα πόδια της μηχανής 3-Δ H δεν πρέπει να συναντούν εμπόδια ή να συγκρατούνται. Σε περίπτωση που τα άκρα πόδια μεταβάλουν θέση, πρέπει να υπάρχει η δυνατότητα να παραμείνουν στη στάση αυτή προς στιγμή.
 Επαναφέρεται προσεκτικά το κοίλωμα της πλάτης στο ερεισίνωτο του καθίσματος και ελέγχεται ο μηδενισμός στην ένδειξη των δύο υδροσταθμών. Εάν κατά τη διάρκεια της ταλάντωσης τα άκρα πόδια της μηχανής 3-Δ μετακινηθούν, γίνεται επανατοποθέτησή τους ως εξής:
 Εναλλακτικώς ανασηκώνεται κάθε άκρο πόδι από το δάπεδο κατά το ελάχιστο αναγκαίο μέχρις ότου παύσει η μετακίνηση του άκρου ποδιού. Κατά τη διάρκεια της ανύψωσης αυτής, τα άκρα πόδια πρέπει να είναι ελεύθερα να περιστρέφονται. Δεν πρέπει να εφαρμόζονται εμπρόσθια ή πλευρικά φορτία. Όταν κάθε πόδι επανέλθει στην κάτω θέση, η πτέρνα πρέπει να είναι σε επαφή με το σύστημα που προορίζεται για το σκοπό αυτό.
 Ελέγχεται ότι η ένδειξη της πλευρικής υδροστάθμης είναι μηδενική· εφόσον είναι αναγκαίο, στην κορυφή του κοιλώματος της πλάτης εφαρμόζεται πλευρικό φορτίο επαρκές για την οριζοντίωση του κοιλώματος έδρασης της μηχανής 3-Δ H στο κάθισμα.
 4.13. Με συγκρατημένη την άγκυρα ώστε να αποτραπεί η ολίσθηση της μηχανής 3-Δ H προς τα εμπρός στο προσκέφαλο του καθίσματος, ακολουθούν οι εξής ενέργειες:
 (α)
 επαναφέρεται το κοίλωμα


text:
της πλάτης στο ερεισίνωτο του καθίσματος,
 (β)
 εναλλακτικώς εφαρμόζεται και διακόπτεται προς τα πίσω οριζόντιο φορτίο που δεν υπερβαίνει τα 25 Ν, στη ράβδο γωνίας της πλάτης στο ύψος περίπου του κέντρου των βαρών του κορμού, μέχρις ότου το μοιρογνωμόνιο του ισχίου δείξει ότι έχει επιτευχθεί ευστάθεια μετά την αφαίρεση του φορτίου. Πρέπει να ληφθεί μέριμνα ώστε να είναι βέβαιο πως στη μηχανή 3-Δ H δεν ασκούνται εξωτερικά φορτία προς τα κάτω ή πλευρικά. Εάν είναι αναγκαία επιπλέον ρύθμιση οριζοντίωσης της μηχανής 3-Δ H, περιστρέφεται το κοίλωμα της πλάτης προς τα εμπρός, γίνεται επανοριζοντίωση και επαναλαμβάνεται η διαδικασία από την παράγραφο 4.12 και μετά.
 4.14. Εκτελούνται όλες οι μετρήσεις:
 4.14.1.
 Μετρώνται οι συντεταγμένες του σημείου «Η» στο τρισδιάστατο σύστημα αναφοράς.
 4.14.2.
 Στο μοιρογνωμόνιο της πλάτης της μηχανής 3-Δ H γίνεται ανάγνωση της πραγματικής γωνίας κορμού με τη στήλη στην απώτατη οπίσθια θέση της.
 4.15. Σε περίπτωση που είναι επιθυμητό να επαναληφθεί η εγκατάσταση της μηχανής 3-Δ H, το συγκρότημα του καθίσματος παραμείνει χωρίς φορτίο επί χρονικό διάστημα τουλάχιστον 30 λεπτών πριν επαναληφθεί η διαδικασία. Η μηχανή 3-Δ H δεν παραμένει φορτωμένη στο συγκρότημα καθίσματος επί χρονικό διάστημα μεγαλύτερο από το χρόνο που απαιτείται για τη διεξαγωγή της δοκιμής.
 4.16. Εάν τα καθίσματα της ίδιας σειράς είναι δυνατόν να θεωρηθούν όμοια (πάγκος, πανομοιότυπα καθίσματα κ.λπ.) για κάθε σειρά καθισμάτων καθορίζονται ένα μόνο σημείο «Η» και μία μόνο «πραγματική γωνία κορμού» ενώ η μηχανή 3-Δ H που περιγράφεται στο προσάρτημα 1 του παρόντος παραρτήματος εδράζεται σε θέση που θεωρείται ως αντιπροσωπευτική για τη σειρά.
 Η θέση αυτή:
 4.16.1.
 Στην περίπτωση της εμπρόσθιας σειράς είναι το κάθισμα του οδηγού.
 4.16.2.
 Στην περίπτωση της οπίσθιας σειράς ή σειρών είναι κάποιο εξωτερικό κάθισμα.
 (1) Σε κάθε θέση καθιστού άλλη από τα εμπρόσθια καθίσματα όπου το «Η» δεν είναι δυνατόν να προσδιορισθεί με χρησιμοποίηση της «τρισδιάστατης μηχανής σημείου Η» ή άλλων διαδικασιών, το σημείο «R» που δίδεται από τον κατασκευαστή του οχήματος είναι δυνατόν να ληφθεί ως σημείο αναφοράς κατά τη διακριτική ευχέρεια της Αρμόδιας Αρχής.
 (2) Γωνία ανάκλισης, διαφορά ύψους με προσθήκη ύψους στο κάθισμα, υφή επιφάνειας κ.λπ.
 Προσαρτημα 1
 Περιγραφή της τρισδιάστατης μηχανής σημείου «H» (μηχανή 3-Δ H)
 (1)
 1. ΚΟΙΛΩΜΑΤΑ ΠΛΑΤΗΣ ΚΑΙ ΚΑΘΙΣΜΑΤΟΣ
 Τα κοιλώματα πλάτης και καθίσματος κατασκευάζονται από ενισχυμένη πλαστική ύλη και μέταλλο. Προσομοιώνουν τον ανθρώπινο κορμό και μηρό και μηχανικώς αρθρώνονται στο σημείο «Η». Στη στήλη που αρθρώνεται στο σημείο «Η» στερεώνεται μοιρογνωμόνιο για τη μέτρηση της πραγματικής γωνίας κορμού. Ρυθμιζόμενη ράβδος μηρού, προσδεμένη στο κοίλωμα του συνόλου, τον άξονα του μηρού και χρησιμεύει ως γραμμή βάσης για το μοιρογνωμόνιο του ισχίου.
 2. ΣΤΟΙΧΕΙΑ ΣΩΜΑΤΟΣ ΚΑΙ ΣΚΕΛΟΥΣ
 Τα τμήματα της κνήμης συνδέονται με το συγκρότημα κοιλώματος του καθίσματος στην άγκυρα που ενώνει τα γόνατα, που αποτελεί πλευρική προέκταση της ρυθμιζόμενης ράβδου των μηρών. Στα τμήματα της κνήμης έχουν ενσωματωθεί μοιρογνωμόνια για τη μέτρηση των γωνιών του γόνατος. Τα συγκροτήματα υποδήματος και άκρου ποδιού είναι βαθμονομημένα για τη μέτρηση της γωνίας του άκρου ποδιού. Η συσκευή προσανατολίζεται στο χώρο με δύο υδροστάθμες. Στοιχεία βάρους για το σώμα τοποθετούνται στα αντίστοιχα κέντρα


text:
βάρους ώστε η διείσδυση στο κάθισμα είναι ισοδύναμη προς εκείνη για άνδρα βάρους 76 kg. Όλες οι αρθρώσεις της μηχανής 3-Δ H πρέπει να ελέγχονται για ελευθερία κίνησης χωρίς αισθητή τριβή.
 Σχήμα 1
 Ονομασία στοιχείων μηχανής 3-Δ Η
 Σχήμα 2
 Διαστάσεις στοιχείων της μηχανής 3-Δ H και κατανομή φορτίου
 (1) Η μηχανή αντιστοιχεί στη μηχανή που περιγράφεται στο πρότυπο ISO 6549-1980. Για λεπτομέρειες όσον αφορά την κατασκευή της μηχανής 3-Δ H, οι ενδιαφερόμενοι παραπέμπονται στη «Society of Automobile Engineers» (Ένωση Μηχανικών Αυτοκινούμενων Μέσων) (SAE), 400 Commonwealth Drive, Warrendale, Pennsylvania 15096, United States of America.
 Προσαρτημα 2
 ΤΡΙΣΔΙΑΣΤΑΤΟ ΣΥΣΤΗΜΑ ΑΝΑΦΟΡΑΣ
 1.
 Το τρισδιάστατο σύστημα αναφοράς καθορίζεται από τρία ορθογώνια επίπεδα που ορίζονται από τον κατασκευαστή του οχήματος (βλέπε σχήμα) (1).
 2.
 Η μετρητική στάση του οχήματος καθορίζεται με τοποθέτηση του οχήματος σε φέρουσα επιφάνεια έτσι ώστε οι συντεταγμένες των βασικών σημείων να αντιστοιχούν στις τιμές που δίδονται από τον κατασκευαστή.
 3.
 Οι συντεταγμένες του σημείου «R» και του σημείου «Η» καθορίζονται σε σχέση με τα βασικά σημεία που ορίζονται από τον κατασκευαστή του οχήματος.
 (1) Το σύστημα αναφοράς ανταποκρίνεται στο πρότυπο ISO 4130:1978.
 Προσαρτημα 3
 ΔΕΔΟΜΕΝΑ ΑΝΑΦΟΡΑΣ ΓΙΑ ΤΙΣ ΘΕΣΕΙΣ ΚΑΘΙΣΤΟΥ
 1. ΚΩΔΙΚΕΥΣΗ ΔΕΔΟΜΕΝΩΝ ΑΝΑΦΟΡΑΣ
 Τα δεδομένα αναφοράς παρατίθενται διαδοχικά για κάθε θέση καθιστού. Οι θέσεις καθιστού αναγνωρίζονται με διψήφιο κωδικό. Ο πρώτος χαρακτήρας είναι αραβικός αριθμός και ορίζει τη σειρά καθισμάτων, με αρχή μέτρησης από εμπρός προς τα πίσω του οχήματος. Το δεύτερο ψηφίο είναι κεφαλαίο γράμμα του αλφαβήτου το οποίο ορίζει το σημείο όπου βρίσκεται η θέση καθιστού σε μία σειρά κατά τη φορά κίνησης του οχήματος προς τα εμπρός. Τα γράμματα που χρησιμοποιούνται είναι:
 L= αριστερά,
 C= κέντρο,
 R= δεξιά.
 2. ΠΕΡΙΓΡΑΦΗ ΤΗΣ ΜΕΤΡΗΤΙΚΗΣ ΣΤΑΣΗΣ ΤΟΥ ΟΧΗΜΑΤΟΣ
 2.1. Συντεταγμένα βασικών σημείων
 X ...
 Y ...
 Z ...
 3. ΚΑΤΑΛΟΓΟΣ ΔΕΔΟΜΕΝΩΝ ΑΝΑΦΟΡΑΣ
 3.1. Θέση καθιστού: ...
 3.1.1. Συντεταγμένες σημείου «R»:
 X ...
 Y ...
 Z ...
 3.1.2. Θεωρητική γωνία κορμού: ...
 3.1.3. Προδιαγραφές για τη ρύθμιση καθίσματος (1)
 οριζοντίως: ...
 κατακορύφως: ...
 γωνιακά: ...
 γωνία κορμού: ...
 Σημείωση: Δεδομένα αναφοράς για άλλες θέσεις καθιστού παρατίθενται σε παραγράφους με αρίθμηση 3.2, 3.3 κ.λπ.
 (1) Διαγράφεται ό,τι δεν ισχύει.
 ΠΑΡΑΡΤΗΜΑ 4
 Μέθοδος για τον προσδιορισμό των σχέσεων διαστάσεων μεταξύ των πρωτογενών σημείων αναφοράς του οχήματος και του τρισδιάστατου συστήματος αναφοράς
 1. ΣΧΕΣΕΙΣ ΜΕΤΑΞΥ ΤΟΥ ΣΥΣΤΗΜΑΤΟΣ ΑΝΑΦΟΡΑΣ ΚΑΙ ΤΩΝ ΠΡΩΤΟΓΕΝΩΝ ΣΗΜΕΙΩΝ ΑΝΑΦΟΡΑΣ ΤΟΥ ΟΧΗΜΑΤΟΣ
 Για την επαλήθευση συγκεκριμένων διαστάσεων επί ή εντός οχήματος που έχει προσκομισθεί για έγκριση σύμφωνα με τον παρόντα κανονισμό, η σχέση μεταξύ των συντεταγμένων στο τρισδιάστατο σύστημα αναφοράς, όπως ορίζεται στην παράγραφο 2.3, του οποίου η διάταξη έχει καθοριστεί κατά την αρχική φάση μελέτης του οχήματος, και των θέσεων των πρωτογενών σημείων αναφοράς, που καθορίζονται στην παράγραφο 2.4, πρέπει να προσδιορίζεται ακριβώς έτσι ώστε να είναι δυνατή η αναγνώριση των συγκεκριμένων σημείων επί των σχεδίων του κατασκευαστή του οχήματος στο πραγματικό όχημα που έχει προσκομιστεί με βάση τα εν λόγω σχέδια.
 2. ΜΕΘΟΔΟΣ ΓΙΑ ΤΟΝ ΚΑΘΟΡΙΣΜΟ ΣΧΕΣΗΣ ΜΕΤΑΞΥ ΤΟΥ ΣΥΣΤΗΜΑΤΟΣ ΑΝΑΦΟΡΑΣ ΤΩΝ ΣΗΜΕΙΩΝ ΑΝΑΦΟΡΑΣ
 Προς το σκοπό αυτό κατασκευάζεται επίπεδο αναφοράς στο έδαφος όπου λαμβάνονται μετρήσεις κατά τους


text:
άξονες Χ-Χ και Υ-Υ. Η μέθοδος για να πραγματοποιηθεί αυτό εκτίθεται στο σχήμα 6 του προσαρτήματος του παρόντος παραρτήματος ενώ το επίπεδο αναφοράς είναι σκληρή, επίπεδη, οριζόντια επιφάνεια επάνω στην οποία τοποθετείται το όχημα και στην οποία υπάρχουν δύο άξονες μέτρησης στερεά τοποθετημένοι στην επιφάνειά της. Οι άξονες αυτοί βαθμολογούνται σε χιλιοστά. Ο άξονας Χ-Χ έχει μήκος όχι λιγότερο από οκτώ μέτρα ενώ ο άξονας Υ-Υ έχει μήκος όχι λιγότερο από τέσσερα μέτρα. Όπως φαίνεται στο σχήμα 6 του προσαρτήματος του παρόντος παραρτήματος, οι δύο άξονες πρέπει να σχηματίζουν μεταξύ τους ορθή γωνία. Το σημείο τομής των αξόνων είναι αρχή επί του εδάφους.
 3. ΕΞΕΤΑΣΗ ΤΟΥ ΕΠΙΠΕΔΟΥ ΑΝΑΦΟΡΑΣ
 Προκειμένου να γίνει πρόβλεψη για ελάσσονες διακυμάνσεις στη στάθμη του επιπέδου αναφοράς ή της επιφάνειας δοκιμής, θα είναι αναγκαία η μέτρηση των αποκλίσεων από την αρχή επί του εδάφους κατά μήκος αμφοτέρων των αξόνων Χ και Ψ ανά διάστημα 250 mm και η καταγραφή των ενδείξεων έτσι ώστε να είναι δυνατόν να επέλθουν διορθώσεις κατά τον έλεγχο του οχήματος.
 4. ΠΡΑΓΜΑΤΙΚΗ ΣΤΑΣΗ ΔΟΚΙΜΗΣ
 Για να προβλεφθούν ήσσονος σημασίας μεταβολές του ύψους ανάρτησης κ.λπ., θα χρειασθεί να είναι διαθέσιμο κάποιο μέσον τοποθέτησης των στοιχείων αναφοράς στις ορθές θέσεις από άποψη συντεταγμένων όσον για τη στάση που προβλέπεται θεωρητικά, πριν πραγματοποιηθούν περαιτέρω μετρήσεις. Επιπλέον, πρέπει να είναι δυνατόν να επέλθουν ήσσονος σημασίας πλευρικές ή/και διαμήκεις ρυθμίσεις της θέσης του οχήματος ώστε να είναι τοποθετημένο με ακρίβεια σε σχέση με το σύστημα αναφοράς.
 5. ΑΠΟΤΕΛΕΣΜΑΤΑ
 Αφού το όχημα τοποθετηθεί σωστά σε σχέση με το σύστημα αναφοράς και στην προβλεπόμενη θεωρητικά θέση του, είναι δυνατός ο ευχερής προσδιορισμός της θέσης των αναγκαίων σημείων για τη μελέτη των απαιτήσεων ορατότητας εμπρός.
 Οι μέθοδοι δοκιμής για τον προσδιορισμό των απαιτήσεων αυτών είναι δυνατόν να περιλαμβάνουν τη χρήση θεοδόλιχου, πηγών φωτός ή συσκευών σκίασης, ή οποιαδήποτε άλλη μέθοδο η οποία μπορεί να αποδειχθεί ότι αποδίδει ισοδύναμα αποτελέσματα.
 Προσαρτημα
 Σχήμα 1
 Προσδιορισμός σημείων V
 Σχήμα 2
 Σημεία παρατήρησης των ορθοστατών Α
 Σχήμα 3
 Γωνίες παρεμπόδισης
 Σχήμα 4
 Αξιολόγηση παρεμποδίσεων στο κατά 180° άμεσο οπτικό πεδίο του οδηγού εμπρός
 Σχήμα 5
 Διαστασιολογημένο διάγραμμα παράστασης των σχετικών θέσεων των σημείων Ε και των σημείων Ρ
 Σχήμα 6
 Οριζοντιωμένη επιφάνεια εργασίας


text:
 Avis juridique important
 |
 21999A1231(09)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας του Τατζικιστάν σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις Βρυξέλλες στις 16 Ιουλίου 1993, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε στις 22 Νοεμβρίου 1995 - Ανταλλαγή διακοινώσεων
 Επίσημη Εφημερίδα αριθ. L 343 της 31/12/1999 σ. 0022 - 0025
 ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝμεταξύ της Ευρωπαϊκής Κοινότητας και της Δημοκρατίας του Τατζικιστάν σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις Βρυξέλλες στις 16 Ιουλίου 1993, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε στις 22 Νοεμβρίου 1995Α. Επιστολή του Συμβουλίου της Ευρωπαϊκής ΈνωσηςΚύριε ...,1. Έχω την τιμή να αναφερθώ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις 16 Ιουλίου 1993 (καλούμενη εφεξής "η συμφωνία").2. Ενόψει της λήξεως της συμφωνίας στις 31 Δεκεμβρίου 1999 και όπως προβλέπει το άρθρο 20 παράγραφος 4 της συμφωνίας, η Ευρωπαϊκή Κοινότητα προτείνει να παραταθεί η διάρκεια ισχύος της συμφωνίας για περαιτέρω περίοδο τουλάχιστον τριών ετών, με την επιφύλαξη των ακόλουθων τροποποιήσεων και προϋποθέσεων:2.1. Το παράρτημα Ι, στο οποίο παρατίθενται τα προϊόντα που αναφέρονται στο άρθρο 1 της συμφωνίας, αντικαθίσταται από το προσάρτημα 1 της παρούσας επιστολής.2.2. Το κείμενο της δεύτερης και τρίτης φράσης του άρθρου 20 παράγραφος 1 της συμφωνίας αντικαθίσταται από το ακόλουθο κείμενο: "Εφαρμόζεται μέχρι τις 31 Δεκεμβρίου 2002. Στη συνέχεια, η ισχύς όλων των διατάξεων της παρούσας συμφωνίας παρατείνεται αυτομάτως για περίοδο ενός ακόμη έτους, μέχρι τις 31 Δεκεμβρίου 2003, εκτός εάν οποιοδήποτε από τα συμβαλλόμενα μέρη ενημερώσει το άλλο, τουλάχιστον έξι μήνες πριν την 31η Δεκεμβρίου 2002, ότι δεν επιθυμεί αυτήν την παράταση."2.3. Οι κατηγορίες κλωστοϋφαντουργικών 3, 4, 5 και 7 εξαιρούνται από το σύστημα διπλού ελέγχου που αναφέρεται στο άρθρο 2 παράγραφος 3 της συμφωνίας και διευκρινίζεται στο πρωτόκολλο Α. Εάν σε κάποιο συγκεκριμένο έτος εφαρμογής της συμφωνίας το ύψος των εισαγωγών κλωστοϋφαντουργικών προϊόντων των ως άνω κατηγοριών υπερβούν τα ποσοστά που ορίζονται στο άρθρο 5 παράγραφος 2 της συμφωνίας, το σύστημα διπλού ελέγχου θα επανέλθει αυτομάτως ως προς αυτές τις κατηγορίες.3. Σε περίπτωση που η Δημοκρατία του Τατζικιστάν καταστεί μέλος του Παγκόσμιου Οργανισμού Εμπορίου πριν από την ημερομηνία λήξεως της συμφωνίας, οι διατάξεις του άρθρου 2 παράγραφοι 2 έως 6 και των άρθρων 3, 6, 7, 8, 9, 11 έως και 19, το πρωτόκολλο Α, το πρωτόκολλο Β, το πρωτόκολλο Γ, το εγκεκριμένο πρακτικό αριθ. 1, το εγκεκριμένο πρακτικό αριθ. 2, το εγκεκριμένο πρακτικό αριθ. 3 και το εγκεκριμένο πρακτικό αριθ. 4 συνεχίζουν να εφαρμόζονται ως διοικητικές ρυθμίσεις, κατά την έννοια του άρθρου 2 παράγραφος 17 της συμφωνίας ΠΟΕ για τα κλωστοϋφαντουργικά προϊόντα και τα είδη ενδύσεως.4. Θα σας παρακαλούσα να επιβεβαιώσετε κατά πόσον η κυβέρνησή σας συμφωνεί με τα ανωτέρω. Σε αυτήν την περίπτωση, η παρούσα


text: επιστολή, από κοινού με το προσάρτημά της και την εκ μέρους σας γραπτή επιβεβαίωση, θα αποτελέσει συμφωνία υπό μορφή ανταλλαγής επιστολών, η οποία θα τεθεί σε ισχύ την πρώτη ημέρα του μηνός που ακολουθεί την ημερομηνία, κατά την οποία τα μέρη θα κοινοποιήσουν αμοιβαία την ολοκλήρωση των απαραίτητων προς αυτόν το σκοπό νομικών διαδικασιών. Εν τω μεταξύ, η συμφωνία εφαρμόζεται προσωρινά από 1ης Ιανουαρίου 2000, με την προϋπόθεση της αμοιβαιότητας.Με ιδιαίτερη εκτίμηση.Για το Συμβούλιο της Ευρωπαϊκής ΈνωσηςΠροσάρτημα 1Το παράρτημα Ι της συμφωνίας μεταξύ της Ευρωπαϊκής Κοινότητας και του Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις 8 Ιουνίου 1993 και περιλαμβάνει τις κατηγορίες και τις περιγραφές εμπορευμάτων όσον αφορά κλωστοϋφαντουργικά προϊόντα, αντικαθίσταται από το παράρτημα Ι του κανονισμού (ΕΟΚ) αριθ. 3030/93(1). Συμφωνείται ότι, με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής των εμπορευμάτων θεωρείται απλώς ενδεικτικό, καθώς τα προϊόντα που καλύπτει κάθε κατηγορία καθορίζονται στο εν λόγω παράρτημα με κωδικούς της ΣΟ. Σε περίπτωση κατά την οποία πριν από κάποιον κωδικό ΣΟ προηγείται το σύμβολο "ex" τα προϊόντα που καλύπτονται σε κάθε κατηγορία καθορίζονται από το πεδίο του κωδικού ΣΟ και από την αντίστοιχη περιγραφή.(1) Το 1999 το εν λόγω παράρτημα τροποποιήθηκε από τον κανονισμό (ΕΚ) αριθ. 1072/1999 της Επιτροπής (ΕΕ L 134 της 28.5.1999, σ. 1).Προσάρτημα 2Ανταλλαγή διακοινώσεωνΗ Γενική Διεύθυνση Εμπορίου της Ευρωπαϊκής Επιτροπής υποβάλλει τα σέβη της στο Υπουργείο Εξωτερικών της Δημοκρατίας του Τατζικιστάν και έχει την τιμή να αναφερθεί στη συμφωνία μεταξύ Ευρωπαϊκής Κοινότητας και της Δημοκρατίας της Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις 8 Ιουνίου 1993, όπως τροποποιήθηκε με τη συμφωνία υπό μορφή ανταλλαγής επιστολών, που μονογραφήθηκε στις 27 Οκτωβρίου 1999.Η Γενική Διεύθυνση Εμπορίου επιθυμεί να ενημερώσει το Υπουργείο Εξωτερικών της Δημοκρατίας του Τατζικιστάν ότι, μέχρις ότου ολοκληρωθούν οι απαιτούμενες διαδικασίες για τη σύναψη και την έναρξη ισχύος της συμφωνίας υπό μορφή ανταλλαγής επιστολών, η Ευρωπαϊκή Κοινότητα είναι διατεθειμένη να εφαρμόσει τις διατάξεις της παρούσας συμφωνίας de facto από 1ης Ιανουαρίου 2000. Εννοείται ότι κάθε μέρος δύναται ανά πάσα στιγμή να θέσει τέρμα σε αυτήν τη de facto εφαρμογή της συμφωνίας υπό μορφή ανταλλαγής επιστολών, υπό τον όρο ότι θα γνωστοποιήσει αυτήν την πρόθεσή του τέσσερις μήνες νωρίτερα.Η Γενική Διεύθυνση Εμπορίου θα ήταν ευγνώμων, εάν το Υπουργείο Εξωτερικών της Δημοκρατίας του Τατζικιστάν επιβεβαίωνε τη συμφωνία της με τα ανωτέρω.Η Γενική Διεύθυνση Εμπορίου της Ευρωπαϊκής Επιτροπής δράττεται της παρούσας ευκαιρίας για να εκφράσει εκ νέου στο Υπουργείο Εξωτερικών της Δημοκρατίας του Τατζικιστάν τη βαθύτατη εκτίμησή της.Β. Επιστολή της κυβέρνησης της Δημοκρατίας του ΤατζικιστάνΚύριε ...,Έχω την τιμή να σας γνωρίσω τη λήψη της από ... επιστολής σας, με το ακόλουθο περιεχόμενο: "Κύριε,1. Έχω την τιμή να αναφερθώ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Τατζικιστάν για το εμπόριο κλωστοϋφαντουργικών προϊόντων που μονογραφήθηκε στις 16 Ιουλίου 1993 (καλούμενη εφεξής 'η συμφωνία').2. Ενόψει της λήξεως της συμφωνίας στις 31 Δεκεμβρίου 1999 και όπως προβλέπει το άρθρο 20 παράγραφος 4 της συμφωνίας, η Ευρωπαϊκή Κοινότητα προτείνει να παραταθεί η διάρκεια ισχύος της συμφωνίας για περαιτέρω περίοδο


text: τουλάχιστον τριών ετών, με την επιφύλαξη των ακόλουθων τροποποιήσεων και προϋποθέσεων:2.1. Το παράρτημα Ι, στο οποίο παρατίθενται τα προϊόντα που αναφέρονται στο άρθρο 1 της συμφωνίας, αντικαθίσταται από το προσάρτημα 1 της παρούσας επιστολής.2.2. Το κείμενο της δεύτερης και τρίτης φράσης του άρθρου 20 παράγραφος 1 της συμφωνίας αντικαθίσταται από το ακόλουθο κείμενο: 'Εφαρμόζεται μέχρι τις 31 Δεκεμβρίου 2002. Στη συνέχεια, η εφαρμογή όλων των διατάξεων της παρούσας συμφωνίας παρατείνεται αυτομάτως για περίοδο ενός ακόμη έτους μέχρι τις 31 Δεκεμβρίου 2003, εκτός εάν οποιοδήποτε από τα μέρη γνωστοποιήσει στο άλλο μέρος τουλάχιστον έξι μήνες πριν από τις 31 Δεκεμβρίου 2002 ότι δεν συμφωνεί με την παράταση αυτή.'2.3. Οι κατηγορίες κλωστοϋφαντουργικών 3, 4, 5 και 7 εξαιρούνται από το σύστημα διπλού ελέγχου που αναφέρεται στο άρθρο 2 παράγραφος 3 της συμφωνίας και διευκρινίζεται στο πρωτόκολλο Α. Εάν σε κάποιο συγκεκριμένο έτος εφαρμογής της συμφωνίας το ύψος των εισαγωγών κλωστοϋφαντουργικών προϊόντων των ως άνω κατηγοριών υπερβούν τα ποσοστά που ορίζονται στο άρθρο 5 παράγραφος 2 της συμφωνίας, το σύστημα διπλού ελέγχου θα επανέλθει αυτομάτως ως προς αυτές τις κατηγορίες.3. Σε περίπτωση που η Δημοκρατία του Τατζικιστάν καταστεί μέλος του Παγκόσμιου Οργανισμού Εμπορίου πριν από την ημερομηνία λήξεως της συμφωνίας, οι διατάξεις του άρθρου 2 παράγραφοι 2 έως 6 και των άρθρων 3, 6, 7, 8, 9, 11 έως και 19, το πρωτόκολλο Α, το πρωτόκολλο Β, το πρωτόκολλο Γ, το εγκεκριμένο πρακτικό αριθ. 1, το εγκεκριμένο πρακτικό αριθ. 2, το εγκεκριμένο πρακτικό αριθ. 3 και το εγκεκριμένο πρακτικό αριθ. 4 συνεχίζουν να εφαρμόζονται ως διοικητικές ρυθμίσεις, κατά την έννοια του άρθρου 2 παράγραφος 17 της συμφωνίας ΠΟΕ για τα κλωστοϋφαντουργικά προϊόντα και τα είδη ενδύσεως.4. Θα σας παρακαλούσα να επιβεβαιώσετε κατά πόσον η κυβέρνησή σας συμφωνεί με τα ανωτέρω. Σε αυτήν την περίπτωση, η παρούσα επιστολή, από κοινού με το προσάρτημά της και την εκ μέρους σας γραπτή επιβεβαίωση, θα αποτελέσει συμφωνία υπό μορφή ανταλλαγής επιστολών, η οποία θα τεθεί σε ισχύ την πρώτη ημέρα του μηνός που ακολουθεί την ημερομηνία, κατά την οποία τα μέρη θα κοινοποιήσουν αμοιβαία την ολοκλήρωση των απαραίτητων προς αυτόν το σκοπό νομικών διαδικασιών. Εν τω μεταξύ, η συμφωνία εφαρμόζεται προσωρινά από 1ης Ιανουαρίου 2000, με την προϋπόθεση της αμοιβαιότητας.Με ιδιαίτερη εκτίμηση."Έχω την τιμή να επιβεβαιώσω ότι η κυβέρνηση της χώρας μου είναι σύμφωνη με το περιεχόμενο της επιστολής σας.Με ιδιαίτερη εκτίμηση.Για την κυβέρνηση της Δημοκρατίας του ΤατζικιστάνΠροσάρτημα 1Το παράρτημα Ι της συμφωνίας μεταξύ της Ευρωπαϊκής Κοινότητας και του Τατζικιστάν για το εμπόριο κλωστοϋφαντουργικών προϊόντων, που μονογραφήθηκε στις 8 Ιουνίου 1993 και περιλαμβάνει τις κατηγορίες και τις περιγραφές εμπορευμάτων όσον αφορά κλωστοϋφαντουργικά προϊόντα, αντικαθίσταται από το παράρτημα Ι του κανονισμού (ΕΟΚ) αριθ. 3030/93(1). Συμφωνείται ότι, με την επιφύλαξη των κανόνων για την ερμηνεία της συνδυασμένης ονοματολογίας, η περιγραφή των εμπορευμάτων θεωρείται απλώς ενδεικτική, καθώς τα προϊόντα που καλύπτει κάθε κατηγορία καθορίζονται στο παράρτημα με κωδικούς της ΣΟ. Σε περίπτωση κατά την οποία πριν από κάποιον κωδικό ΣΟ προηγείται το σύμβολο "ex", τα προϊόντα που καλύπτονται σε κάθε κατηγορία καθορίζονται από το πεδίο του κωδικού ΣΟ και από


text: την αντίστοιχη περιγραφή.(1) Το 1999 το εν λόγω παράρτημα τροποποιήθηκε από τον κανονισμό (ΕΚ) αριθ. 1072/1999 της Επιτροπής (ΕΕ L 134 της 28.5.1999, σ. 1).Προσάρτημα 2Ανταλλαγή διακοινώσεωνΗ Αποστολή της Δημοκρατίας του Τατζικιστάν υποβάλλει τα σέβη του στη Γενική Διεύθυνση Εμπορίου της Ευρωπαϊκής Επιτροπής και έχει την τιμή να αναφερθεί στη διακοίνωση της Γενικής Διεύθυνσης (ημερομηνία της ρηματικής διακοίνωσης) σχετικά με τη συμφωνία για το εμπόριο κλωστοϋφαντουργικών προϊόντων, που μονογραφήθηκε στις 8 Ιουνίου 1993, όπως τροποποιήθηκε με τη συμφωνία υπό μορφή ανταλλαγής επιστολών, που μονογραφήθηκε στις 27 Οκτωβρίου 1999.Το Υπουργείο Εξωτερικών της Δημοκρατίας του Τατζικιστάν επιθυμεί να επιβεβαιώσει προς τη Γενική Διεύθυνση Εμπορίου ότι, μέχρις ότου ολοκληρωθούν οι απαραίτητες διαδικασίες για τη σύναψη και τη θέση σε ισχύ της συμφωνίας υπό μορφή ανταλλαγής επιστολών, η κυβέρνηση της Δημοκρατίας του Τατζικιστάν είναι διατεθειμένη να εφαρμόσει τις διατάξεις της παρούσας συμφωνίας de facto από 1ης Ιανουαρίου 2000. Εννοείται ότι κάθε μέρος δύναται ανά πάσα στιγμή να θέσει τέρμα σε αυτήν τη de facto εφαρμογή της συμφωνίας υπό μορφή ανταλλαγής επιστολών, υπό τον όρο ότι θα γνωστοποιήσει αυτήν την πρόθεσή του τέσσερις μήνες νωρίτερα.Το Υπουργείο Εξωτερικών της Δημοκρατίας του Τατζικιστάν δράττεται της παρούσας ευκαιρίας για να εκφράσει εκ νέου προς τη Γενική Διεύθυνση Εμπορίου της Ευρωπαϊκής Επιτροπής τη βαθύτατη εκτίμησή της.


text:
 23.12.2005
 EL
 Επίσημη Εφημερίδα της Ευρωπαϊκής Ένωσης
 C 327/3
 ΣΫΣΤΑΣΗ ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΤΥΝΗΣΊΑΣ
 της 4ης Ιουλίου 2005
 για την εφαρμογή του σχεδίου δράσης ΕΕ-Τυνησίας
 (2005/C 327/03)
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΤΥΝΗΣΙΑΣ,
 Έχοντας υπόψη την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, και ιδίως το άρθρο 80,
 Εκτιμώντας τα ακόλουθα:
 (1)
 Το άρθρο 80 της ευρωμεσογειακής συμφωνίας εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει κατάλληλες για την επίτευξη των στόχων της συμφωνίας.
 (2)
 Σύμφωνα με το άρθρο 90 της ευρωμεσογειακής συμφωνίας, τα μέρη λαμβάνουν όποια γενικά ή ειδικά μέτρα απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
 (3)
 Τα συμβαλλόμενα μέρη της ευρωμεσογειακής συμφωνίας συμφώνησαν επί του κειμένου του σχεδίου δράσης ΕΕ-Τυνησίας.
 (4)
 Το σχέδιο δράσης ΕΕ-Τυνησίας θα βοηθήσει στην εφαρμογή της ευρωμεσογειακής συμφωνίας με την επεξεργασία και την υιοθέτηση από τα μέρη συγκεκριμένων μέτρων που θα παρέχουν πρακτικό προσανατολισμό για την εφαρμογή της.
 (5)
 Το σχέδιο δράσης έχει το διπλό στόχο, αφενός να παρουσιάζει συγκεκριμένα μέτρα για την εκπλήρωση των υποχρεώσεων που υπέχουν τα μέρη στο πλαίσιο της ευρωμεσογειακής συμφωνίας, αφετέρου να παράσχει ένα ευρύτερο πλαίσιο για την περαιτέρω ενίσχυση των σχέσεων της ΕΕ με την Τυνησία, που θα συνεπάγονται σημαντικό βαθμό οικονομικής ολοκλήρωσης και εμβάθυνση της πολιτικής συνεργασίας, σύμφωνα με τους γενικούς στόχους της ευρωμεσογειακής συμφωνίας,
 ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:
 Άρθρο μόνο
 Το Συμβούλιο Σύνδεσης συνιστά να εφαρμόσουν τα μέρη το επισυναπτόμενο σχέδιο δράσης ΕΕ/Τυνησίας (1), εφόσον η εφαρμογή του αποσκοπεί στην επίτευξη των στόχων της ευρωμεσογειακής συμφωνίας.
 Βρυξέλλες, 4 Ιουλίου 2005.
 Για το Συμβούλιο Σύνδεσης
 Ο Πρόεδρος
 Jean ASSELBORN
 (1) http://register.consilium.eu.int


text:
 12.10.2017
 EL
 Επίσημη Εφημερίδα της Ευρωπαϊκής Ένωσης
 L 263/8
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 299/2015
 της 11ης Δεκεμβρίου 2015
 για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1810]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 2015/1101 της Επιτροπής, της 8ης Ιουλίου 2015, για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών difenoconazole, fluopicolide, fluopyram, isopyrazam και pendimethalin μέσα ή πάνω σε ορισμένα προϊόντα (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) 2015/1200 της Επιτροπής, της 22ας Ιουλίου 2015, για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων amidosulfuron, fenhexamid, kresoxim-methyl, thiacloprid και trifloxystrobin μέσα ή πάνω σε ορισμένα προϊόντα (2) πρέπει να ενσωματωθεί στη συμφωνία για τον ΕΟΧ.
 (3)
 Η παρούσα απόφαση αφορά νομοθεσία σχετική με ζωοτροφές και τρόφιμα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (4)
 Τα παραρτήματα I και ΙΙ της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 40 [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] του κεφαλαίου II του παραρτήματος I της συμφωνίας για τον ΕΟΧ προστίθενται οι ακόλουθες περιπτώσεις:
 «—
 32015 R 1101: Κανονισμός (ΕΕ) 2015/1101 της Επιτροπής της 8ης Ιουλίου 2015 (ΕΕ L 181 της 9.7.2015, σ. 27),
 —
 32015 R 1200: Κανονισμός (ΕΕ) 2015/1200 της Επιτροπής της 22ας Ιουλίου 2015 (ΕΕ L 195 της 23.7.2015, σ. 1).».
 Άρθρο 2
 Στο σημείο 54οζ [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] του κεφαλαίου XII του παραρτήματος II της συμφωνίας για τον ΕΟΧ προστίθενται οι ακόλουθες περιπτώσεις:
 «—
 32015 R 1101: Κανονισμός (ΕΕ) 2015/1101 της Επιτροπής της 8ης Ιουλίου 2015 (ΕΕ L 181 της 9.7.2015, σ. 27),
 —
 32015 R 1200: Κανονισμός (ΕΕ) 2015/1200 της Επιτροπής της 22ας Ιουλίου 2015 (ΕΕ L 195 της 23.7.2015, σ. 1).».
 Άρθρο 3
 Τα κείμενα των κανονισμών (ΕΕ) 2015/1101 και (ΕΕ) 2015/1200 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 12 Δεκεμβρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 5
 Η παρούσα απόφαση δημοσιεύεται


text:
 14.4.2005
 EL
 Επίσημη Εφημερίδα της Ευρωπαϊκής Ένωσης
 L 95/44
 ΑΠΌΦΑΣΗ αριθ. 1/2005 ΤΟΥ ΣΥΜΒΟΥΛΊΟΥ ΤΩΝ ΥΠΟΥΡΓΏΝ AKE-ΕΚ
 της 8ης Μαρτίου 2005
 σχετικά με την έγκριση του εσωτερικού κανονισμού του Συμβουλίου των Υπουργών ΑΚΕ-ΕΚ
 (2005/297/ΕΚ)
 ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,
 Έχοντας υπόψη τη συμφωνία εταιρικής σχέσης ΑΚΕ-ΕΚ, που υπογράφηκε στις 23 Ιουνίου 2000 στο Κοτονού, και ιδίως το άρθρο 15 παράγραφος 5,
 Εκτιμώντας τα ακόλουθα:
 (1)
 Η επιτροπή των πρέσβεων ΑΚΕ-ΕΚ, με την απόφαση αριθ. 1/2001 της 30ής Ιανουαρίου 2001, ενέκρινε, ύστερα από τη μεταβίβαση προς αυτή των σχετικών αρμοδιοτήτων, τον εσωτερικό κανονισμό του Συμβουλίου των Υπουργών ΑΚΕ-ΕΚ.
 (2)
 Ορισμένες τροποποιήσεις είναι αναγκαίες προκειμένου να ληφθεί υπόψη η προσχώρηση νέων κρατών μελών στην Ευρωπαϊκή Ένωση.
 (3)
 Στην 29η σύνοδο του Συμβουλίου των Υπουργών ΑΚΕ-ΕΚ, η οποία πραγματοποιήθηκε στο Gaborone της Μποτσουάνα στις 6 Μαΐου 2004, αποφασίστηκε να τροποποιηθεί ανάλογα ο εσωτερικός κανονισμός,
 ΑΠΟΦΑΣΙΖΕΙ ΤΑ ΑΚΟΛΟΥΘΑ:
 Άρθρο 1
 Ημερομηνίες και τόπος συνεδριάσεων
 1. Σύμφωνα με το άρθρο 15 παράγραφος 1 της συμφωνίας εταιρικής σχέσης ΑΚΕ-ΕΚ, εφεξής αποκαλούμενης «η συμφωνία ΑΚΕ-ΕΚ», το Συμβούλιο των Υπουργών, εφεξής αποκαλούμενο «το Συμβούλιο», συνέρχεται, καταρχήν, μία φορά ετησίως, και, όταν κρίνεται αναγκαίο, ύστερα από αίτηση ενός από τα μέρη.
 2. Το Συμβούλιο συγκαλείται από τον πρόεδρό του. Οι ημερομηνίες των συνόδων του καθορίζεται με κοινή συμφωνία μεταξύ των μερών.
 3. Το Συμβούλιο συνέρχεται είτε στους συνήθεις τόπους των συνόδων του Συμβουλίου της Ευρωπαϊκής Ένωσης, είτε στην έδρα της γραμματείας της ομάδας των κρατών ΑΚΕ, είτε σε πόλη κράτους ΑΚΕ, σύμφωνα με την απόφαση που λαμβάνει το Συμβούλιο.
 Άρθρο 2
 Ημερήσια διάταξη των συνόδων
 1. Η προσωρινή ημερήσια διάταξη κάθε συνόδου καταρτίζεται από τον πρόεδρο και ανακοινώνεται στα λοιπά μέλη του Συμβουλίου 30 ημέρες τουλάχιστον πριν από την έναρξη της συνόδου. Εγγράφονται στην προσωρινή ημερήσια διάταξη τα σημεία για τα οποία ο πρόεδρος έχει λάβει αίτηση εγγραφής τους το αργότερο 30 ημέρες πριν από την έναρξη της συνόδου.
 Εγγράφονται στην προσωρινή ημερήσια διάταξη τα σημεία για τα οποία τα σχετικά έγγραφα έχουν υποβληθεί εγκαίρως στη Γραμματεία του Συμβουλίου ώστε να αποσταλούν στα μέλη του Συμβουλίου και στα μέλη της επιτροπής των πρέσβεων ΑΚΕ-ΕΚ, εφεξής αποκαλούμενης «η επιτροπή», 21 ημέρες τουλάχιστον πριν από την έναρξη της συνόδου.
 2. Η ημερήσια διάταξη εγκρίνεται από το Συμβούλιο κατά την έναρξη κάθε συνόδου. Σε επείγουσες περιπτώσεις, το Συμβούλιο μπορεί να αποφασίσει, ύστερα από αίτηση των κρατών ΑΚΕ ή της Κοινότητας, την εγγραφή στην ημερήσια διάταξη σημείων για τα οποία δεν έχουν τηρηθεί οι προθεσμίες που ορίζονται στην παράγραφο 1.
 3. Η προσωρινή ημερήσια διάταξη δύναται να υποδιαιρεθεί σε μέρος Α, σε μέρος Β και σε μέρος Γ.
 Στο μέρος Α, εγγράφονται τα σημεία τα οποία είναι δυνατό να εγκριθούν από το Συμβούλιο χωρίς συζήτηση.
 Στο μέρος Β, εγγράφονται τα σημεία για τα οποία απαιτείται συζήτηση του Συμβουλίου πριν από την έγκρισή τους.
 Στο μέρος Γ, εγγράφονται τα σημεία που αποτελούν αντικείμενο άτυπης ανταλλαγής απόψεων.
 Άρθρο 3
 Συσκέψεις
 1. Σύμφωνα με το άρθρο 15 παράγραφος 3 της συμφωνίας ΑΚΕ-ΕΚ, το Συμβούλιο αποφασίζει με κοινή συμφωνία των μερών.
 2. Το Συμβούλιο δε μπορεί


text:
να αποφασίζει εγκύρως παρά μόνον παρουσία, τουλάχιστον, του ημίσεως των μελών του Συμβουλίου της Ευρωπαϊκής Ένωσης, ενός μέλους της Επιτροπής των Ευρωπαϊκών Κοινοτήτων (εφεξής αποκαλούμενης «η Επιτροπή») και των δύο τρίτων των μελών που αντιπροσωπεύουν τις κυβερνήσεις των κρατών ΑΚΕ.
 3. Κάθε μέλος του Συμβουλίου το οποίο κωλύεται να παρασταθεί είναι δυνατό να ορίσει αντιπρόσωπό του. Στην περίπτωση αυτή, ενημερώνει σχετικά τον πρόεδρο και του υποδεικνύει το εξουσιοδοτημένο για την εκπροσώπησή του πρόσωπο ή αντιπροσωπεία. Ο αντιπρόσωπος ασκεί όλα τα δικαιώματα του κωλυομένου μέλους.
 4. Τα μέλη του Συμβουλίου μπορούν να συνοδεύονται από συμβούλους που τους επικουρούν.
 5. Η σύνθεση κάθε αντιπροσωπείας ανακοινώνεται στον πρόεδρο πριν από την έναρξη κάθε συνόδου.
 6. Στις συνόδους του Συμβουλίου παρίσταται αντιπρόσωπος της Ευρωπαϊκής Τράπεζας Επενδύσεων, εφεξής αποκαλούμενης «η Τράπεζα», όταν περιλαμβάνονται στην ημερήσια διάταξη θέματα που εμπίπτουν στους τομείς που την αφορούν.
 Άρθρο 4
 Γραπτές διαδικασίες
 Το Συμβούλιο είναι δυνατό να κληθεί να αποφασίσει δι’ αλληλογραφίας για μία επείγουσα υπόθεση. Η συμφωνία για τη διαδικασία αυτή είναι δυνατό να επέρχεται είτε κατά τη διάρκεια συνόδου του Συμβουλίου είτε στα πλαίσια της επιτροπής.
 Συγχρόνως με την απόφαση για προσφυγή στη διαδικασία αυτή, είναι δυνατό να προβλέπεται ο καθορισμός προθεσμίας για την απάντηση. Μετά τη λήξη της προθεσμίας αυτής, ο πρόεδρος του Συμβουλίου διαπιστώνει, με βάση έκθεση των δύο γραμματέων του Συμβουλίου, κατά πόσον με βάση τις απαντήσεις που έχουν ληφθεί, μπορεί να θεωρηθεί ότι έχει επέλθει κοινή συμφωνία.
 Άρθρο 5
 Επιτροπές και ομάδες εργασίας
 Το Συμβούλιο έχει τη δυνατότητα να δημιουργεί επιτροπές ή ομάδες εργασίας επιφορτισμένες με το να πραγματοποιούν τις εργασίες που κρίνει αναγκαίες, και, ειδικότερα, να προετοιμάζουν, ενδεχομένως, τις συσκέψεις του στους τομείς συνεργασίας ή των ειδικών θεμάτων της εταιρικής σχέσης.
 Η επίβλεψη των εργασιών που πραγματοποιούνται από τις εν λόγω επιτροπές και ομάδες εργασίας μπορεί να ανατίθεται στην επιτροπή.
 Άρθρο 6
 Υπουργικές ομάδες περιορισμένης σύνθεσης
 Με την επιφύλαξη των διατάξεων του άρθρου 5 του παρόντος εσωτερικού κανονισμού, το Συμβούλιο μπορεί να αναθέτει, κατά τη διάρκεια των συνόδων του, σε υπουργικές ομάδες περιορισμένης σύνθεσης, που συγκροτούνται με βάση ίσης εκπροσώπησης, μεριμνά για την προετοιμασία των συσκέψεων και των συμπερασμάτων του για συγκεκριμένα θέματα της ημερήσιας διάταξης.
 Άρθρο 7
 Υπουργικές επιτροπές
 1. Σύμφωνα με το άρθρο 83 της συμφωνίας ΑΚΕ-ΕΚ, συστήνεται η επιτροπή συνεργασίας ΑΚΕ-ΕΚ για τη χρηματοδότηση της ανάπτυξης. Ο εσωτερικός κανονισμός της εν λόγω επιτροπής θεσπίζεται από το Συμβούλιο.
 2. Το Συμβούλιο εξετάζει τα θέματα εμπορικής πολιτικής και τις εκθέσεις της μεικτής διυπουργικής επιτροπής εμπορίου ΑΚΕ-ΕΚ που έχει συσταθεί με το άρθρο 38 της συμφωνίας ΑΚΕ-ΕΚ.
 Άρθρο 8
 Κράτη που συμμετέχουν με το καθεστώς του παρατηρητή
 1. Οι αντιπρόσωποι των κρατών που έχουν υπογράψει τη συμφωνία ΑΚΕ-ΕΚ τα οποία δεν έχουν ολοκληρώσει τις διαδικασίες του άρθρου 93 παράγραφοι 1 και 2 της συμφωνίας μέχρι την ημερομηνία κατά την οποία η εν λόγω συμφωνία τίθεται σε ισχύ μπορούν να συμμετέχουν ως παρατηρητές στις συνόδους του Συμβουλίου. Στην περίπτωση αυτή, μπορεί να τους επιτραπεί η συμμετοχή στις συζητήσεις του Συμβουλίου.
 2. Ο ίδιος κανόνας ισχύει για τις χώρες που αναφέρονται στο άρθρο 93


text:
παράγραφος 6 της συμφωνίας ΑΚΕ-ΕΚ.
 3. Το Συμβούλιο μπορεί να εξουσιοδοτήσει τους αντιπροσώπους ενός κράτους υποψήφιου για προσχώρηση στη συμφωνία ΑΚΕ-ΕΚ να συμμετάσχουν ως παρατηρητές στις εργασίες του Συμβουλίου.
 Άρθρο 9
 Εμπιστευτικότητα και επίσημες εκδόσεις
 1. Εκτός αντιθέτου αποφάσεως, οι σύνοδοι του Συμβουλίου δεν είναι δημόσιες. Η είσοδος στις συνόδους του Συμβουλίου προϋποθέτει άδεια εισόδου.
 2. Με την επιφύλαξη άλλων εφαρμοστέων διατάξεων, οι συσκέψεις του Συμβουλίου καλύπτονται από το επαγγελματικό απόρρητο, εκτός εάν το Συμβούλιο αποφασίσει διαφορετικά.
 3. Κάθε μέρος μπορεί να αποφασίσει να δημοσιεύει τις αποφάσεις, τα ψηφίσματα, τις συστάσεις και τις γνώμες του Συμβουλίου στις επίσημες εκδόσεις του.
 Άρθρο 10
 Διάλογος με τους μη κρατικούς παράγοντες
 1. Στο περιθώριο των τακτικών συνόδων του, το Συμβούλιο μπορεί να καλεί αντιπροσώπους των οικονομικών και κοινωνικών κύκλων και της κοινωνίας των πολιτών των κρατών ΑΚΕ και της Ευρωπαϊκής Ένωσης να συμμετάσχουν σε ανταλλαγή απόψεων, με σκοπό την ενημέρωσή τους και τη συγκέντρωση των απόψεων και υποδείξεών τους όσον αφορά τα θέματα που καθορίζονται στην ημερήσια διάταξη.
 2. Η Γραμματεία του Συμβουλίου αναλαμβάνει τη διοργάνωση των ανταλλαγών απόψεων με τους αντιπροσώπους των οικονομικών και κοινωνικών κύκλων και της κοινωνίας των πολιτών. Για το σκοπό αυτό, μπορεί, ιδίως, σε συμφωνία με την Επιτροπή, να αναθέτει ορισμένα καθήκοντα σε αντιπροσωπευτικές οργανώσεις της κοινωνίας των πολιτών. Ειδικότερα, για ανταλλαγές απόψεων με τους οικονομικούς και κοινωνικούς κύκλους ΑΚΕ-ΕΕ, η Γραμματεία του Συμβουλίου μπορεί να αναθέτει ορισμένα καθήκοντα στην Οικονομική και Κοινωνική Επιτροπή των Ευρωπαϊκών Κοινοτήτων.
 3. Τα σημεία της ημερήσιας διάταξης που αποτελούν αντικείμενο διαλόγου με τους μη κρατικούς παράγοντες καθορίζονται από τον πρόεδρο, ύστερα από πρόταση της Γραμματείας του Συμβουλίου. Κοινοποιούνται στα λοιπά μέλη του Συμβουλίου συγχρόνως με την προσωρινή ημερήσια διάταξη κάθε συνόδου.
 Άρθρο 11
 Περιφερειακές και υποπεριφερειακές οργανώσεις
 Οι περιφερειακές και υποπεριφερειακές οργανώσεις ΑΚΕ μπορούν να εκπροσωπούνται στις συνόδους του Συμβουλίου και της επιτροπής ως παρατηρητές, με την επιφύλαξη προηγούμενης απόφασης του Συμβουλίου.
 Άρθρο 12
 Ανακοινώσεις και πρακτικά
 1. Όλες οι ανακοινώσεις, που προβλέπονται από τον παρόντα εσωτερικό κανονισμό αποστέλλονται, με μέριμνα της Γραμματείας του Συμβουλίου, στους αντιπροσώπους των κρατών ΑΚΕ, στη γραμματεία της ομάδας των κρατών ΑΚΕ, στους μόνιμους αντιπροσώπους των κρατών μελών, στη Γενική Γραμματεία του Συμβουλίου της Ευρωπαϊκής Ένωσης και στην Επιτροπή.
 Οι ανακοινώσεις αυτές αποστέλλονται επίσης στον Πρόεδρο της Τράπεζας, στις περιπτώσεις που την αφορούν.
 2. Για κάθε σύνοδο τηρούνται πρακτικά στα οποία αναφέρονται, ιδίως, οι αποφάσεις που λαμβάνονται από το Συμβούλιο.
 Μετά την έγκρισή τους από το Συμβούλιο, τα πρακτικά υπογράφονται από τον εν ενεργεία πρόεδρο και από τους δύο γραμματείς του Συμβουλίου και φυλάσσονται στα αρχεία του Συμβουλίου. Αντίγραφο των πρακτικών αποστέλλεται στους αποδέκτες που αναφέρονται στην παράγραφο 1.
 Άρθρο 13
 Έγγραφα
 Εκτός αντιθέτου αποφάσεως, το Συμβούλιο συσκέπτεται με βάση έγγραφα που συντάσσονται στις επίσημες γλώσσες των μερών.
 Άρθρο 14
 Τύπος των πράξεων
 1. Οι αποφάσεις, τα ψηφίσματα, οι συστάσεις και οι γνώμες, κατά την έννοια του άρθρου 15 παράγραφος 3 της συμφωνίας ΑΚΕ-ΕΚ, υποδιαιρούνται σε άρθρα.
 Οι πράξεις που αναφέρονται στο πρώτο εδάφιο τελειώνουν με την ονομασία του τόπου έκδοσης «...» με ημερομηνία την ημερομηνία έκδοσής


text:
τους από το Συμβούλιο.
 2. Οι αποφάσεις, κατά την έννοια του άρθρου 15 παράγραφος 3 της συμφωνίας ΑΚΕ-ΕΚ, φέρουν τον τίτλο «απόφαση», μαζί με αύξοντα αριθμό, ημερομηνία έκδοσης και ένδειξη του αντικειμένου τους.
 Οι αποφάσεις προβλέπουν την ημερομηνία έναρξης της ισχύος τους. Περιλαμβάνουν την ακόλουθη φράση: «Τα κράτη ΑΚΕ, τα κράτη μέλη και η Κοινότητα υποχρεούνται, στο μέτρο που τους αφορά, να λαμβάνουν τα μέτρα που συνεπάγεται η εκτέλεση της παρούσας απόφασης.»
 3. Τα ψηφίσματα, οι δηλώσεις, οι συστάσεις και οι γνώμες, κατά την έννοια του άρθρου 15 παράγραφος 3 της συμφωνίας ΑΚΕ-ΕΚ, φέρουν τον τίτλο «ψήφισμα», «σύσταση» ή «γνώμη» μαζί με αύξοντα αριθμό, ημερομηνία έκδοσης και ένδειξη του αντικειμένου τους.
 4. Το κείμενο των πράξεων που εκδίδει το Συμβούλιο φέρει την υπογραφή του προέδρου και φυλάσσεται στα αρχεία του Συμβουλίου.
 Οι πράξεις αυτές κοινοποιούνται, με μέριμνα των δύο γραμματέων του Συμβουλίου, στους αποδέκτες που αναφέρονται στο άρθρο 12 παράγραφος 1.
 Άρθρο 15
 Προεδρία
 Η προεδρία του Συμβουλίου ασκείται, εκ περιτροπής, υπό τους ακόλουθους όρους:
 —
 από την 1η Απριλίου έως τις 30 Σεπτεμβρίου, από μέλος της κυβέρνησης κράτους ΑΚΕ,
 —
 από την 1η Οκτωβρίου έως τις 31 Μαρτίου, από μέλος του Συμβουλίου της Ευρωπαϊκής Ένωσης.
 Άρθρο 16
 Η επιτροπή
 1. Το Συμβούλιο μπορεί να μεταβιβάζει αρμοδιότητες στην επιτροπή, δυνάμει του άρθρου 15 παράγραφος 4 της συμφωνίας ΑΚΕ-ΕΚ.
 2. Οι όροι υπό τους οποίους συνεδριάζει η επιτροπή καθορίζονται στον εσωτερικό κανονισμό της.
 3. Η επιτροπή επιφορτίζεται με την προετοιμασία των συνόδων του Συμβουλίου και την εκτέλεση των εντολών που μπορεί να της αναθέσει το Συμβούλιο.
 Άρθρο 17
 Συμμετοχή στην κοινοβουλευτική συνέλευση ίσης εκπροσώπησης
 Το Συμβούλιο όταν συμμετέχει στις συνεδριάσεις της κοινοβουλευτικής συνέλευσης ίσης εκπροσώπησης, εκπροσωπείται από τον πρόεδρό του.
 Σε περίπτωση που ο πρόεδρος κωλύεται, ορίζει το μέλος που θα τον αντικαταστήσει.
 Άρθρο 18
 Συνοχή των κοινοτικών πολιτικών και αντίκτυπος στην εφαρμογή της συμφωνίας ΑΚΕ-ΕΚ
 1. Όταν τα κράτη ΑΚΕ ζητούν τη διεξαγωγή διαβουλεύσεων δυνάμει του άρθρου 12 της συμφωνίας ΑΚΕ-ΕΚ, οι διαβουλεύσεις αυτές διεξάγονται σύντομα και, εν γένει, εντός προθεσμίας η οποία δεν μπορεί να υπερβαίνει τις δεκαπέντε ημέρες από την υποβολή του σχετικού αιτήματος.
 2. Το αρμόδιο όργανο μπορεί να είναι το Συμβούλιο, η επιτροπή, μία από τις δύο υπουργικές επιτροπές οι οποίες αναφέρονται στο άρθρο 7 ή μία ad hoc ομάδα.
 Άρθρο 19
 Γραμματεία
 Τα καθήκοντα της Γραμματείας του Συμβουλίου και της επιτροπής ασκούνται από δύο γραμματείς, σε βάση ίσης εκπροσώπησης.
 Οι δύο γραμματείς διορίζονται, ύστερα από αμοιβαία διαβούλευση, ο ένας από τα κράτη ΑΚΕ και ο άλλος από την Κοινότητα.
 Οι γραμματείς ασκούν τα καθήκοντά τους με πλήρη ανεξαρτησία, έχοντας ως αποκλειστικό γνώμονα τα συμφέροντα της συμφωνίας ΑΚΕ-ΕΚ, χωρίς να ζητούν ή να δέχονται οδηγίες από οποιαδήποτε κυβέρνηση, οργάνωση ή αρχή πέραν του Συμβουλίου και της επιτροπής.
 Η αλληλογραφία που προορίζεται για το Συμβούλιο αποστέλλεται στον πρόεδρό του, στην έδρα της Γραμματείας του Συμβουλίου.
 Άρθρο 20
 Η παρούσα απόφαση ακυρώνει και αντικαθιστά την απόφαση αριθ. 1/2001 της 30ής Ιανουαρίου 2001 της επιτροπής των πρέσβεων ΑΚΕ-ΕΚ σχετικά με την έγκριση του εσωτερικού κανονισμού του Συμβουλίου των Υπουργών


text:
 Avis juridique important
 |
 22003X0830(02)
 Σύναψη Μνημονίου Συμφωνίας με την Κύπρο σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)
 Επίσημη Εφημερίδα αριθ. C 205 της 30/08/2003 σ. 0005 - 0005
 Σύναψη Μνημονίου Συμφωνίας με την Κύπρο σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)(2003/C 205/06)Στις 3 Μαρτίου 2003 υπεγράφη Μνημόνιο Συμφωνίας μεταξύ της Ευρωπαϊκής Επιτροπής, εξ ονόματος της Ευρωπαϊκής Κοινότητας, και της κυβέρνησης της Κύπρου σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008).Το πλήρες κείμενο του Μνημονίου Συμφωνίας στα αγγλικά βρίσκεται στην εξής ιστοσελίδα:http://europa.eu.int/comm/ enlargement/pas/ocp/ocp_index.htm


text:
 Avis juridique important
 |
 21992A0228(03)
 Συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με το πρόγραμμα έρευνας και ανάπτυξης στον τομέα του περιβάλλοντος: "Επιστήμη και τεχνολογία για την προστασία του περιβάλλοντος" (STEP)
 Επίσημη Εφημερίδα αριθ. L 054 της 28/02/1992 σ. 0034
 ΣΥΜΦΩΝΙΑ ΣΥΝΕΡΓΑΣΙΑΣ μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με το πρόγραμμα έρευνας και ανάπτυξης στον τομέα του περιβάλλοντος: «Επιστήμη και τεχνολογία για προστασία του περιβάλλοντος» (STEP)Η ΕΥΡΩΠΑ ̈ΙΚΗ ΟΙΚΟΝΟΜΙΚΗ ΚΟΙΝΟΤΗΤΑ, εφεξής καλούμενη «Κοινότητα» καιΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ, εφεξής καλούμενο «Νορβηγία», αμφότερα εφεξής καλούμενα «συμβαλλόμενα μέρη», Εκτιμώντας: ότι η Κοινότητα και η Νορβηγία συνήψαν συμφωνία-πλαίσιο επιστημονικής και τεχνικής συνεργασίας που άρχισε να ισχύει στις 17 Ιουλίου 1987 7ότι, με την απόφαση 89/625/ΕΟΚ, το Συμβούλιο των Ευρωπαϊκών Κοινοτήτων, καλούμενο εφεξής «Συμβούλιο», θέσπισε δύο πολυετή προγράμματα έρευνας και τεχνολογικής ανάπτυξης στον τομέα του περιβάλλοντος (1989-1993), στα οποία περιλαμβάνεται ειδικό πρόγραμμα έρευνας και ανάπτυξης στον τομέα της επιστήμης και της τεχνολογίας για την προστασία του περιβάλλοντος (STEP), εφεξής καλούμενο «κοινοτικό πρόγραμμα» 7ότι η σύνδεση της Νορβηγίας με το κοινοτικό πρόγραμμα μπορεί να ενισχύσει τις έρευνες που διεξάγουν τα συμβαλλόμενα μέρη στον τομέα της προστασίας του περιβάλλοντος και μπορεί να αποφευχθεί αλληλεπικάλυψη προσπαθειών 7ότι οι διεξαγόμενες συζητήσεις σχετικά με τη δημιουργία ευρωπαϊκού οικονομικού χώρου μεταξύ της Κοινότητας και των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ) ενδέχεται να οδηγήσουν σε αποτελέσματα στον τομέα της έρευνας και ανάπτυξης, και ότι τα συμβαλλόμενα μέρη, συνεχίζοντας τη συνεργασία έρευνας και ανάπτυξης στον τομέα του περιβάλλοντος, πρέπει να προσπαθήσουν να εξεύρουν λύσεις λαμβάνοντας υπόψη τους αυτές τις πιθανές εξελίξεις 7ότι η Κοινότητα και η Νορβηγία αναμένουν αμοιβαία οφέλη από τη σύνδεση της Νορβηγίας με το κοινοτικό πρόγραμμα, ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ: Άρθρο 1Από τις 20 Νοεμβρίου 1989, η Νορβηγία συνδέεται, δυνάμει της παρούσας συμφωνίας, με την εφαρμογή του κοινοτικού προγράμματος που καθορίζεται στο παράρτημα Α. Οι λεπτομέρειες της εφαρμογής αυτής και το ποσοστό της χρηματοδοτικής συμμετοχής της Κοινότητας, καθορίζονται στο παράρτημα Β. Άρθρο 2Η χρηματοδοτική συνεισφορά της Νορβηγίας που απορρέει από τη σύνδεσή της με την εφαρμογή του κοινοτικού προγράμματος καθορίζεται ανάλογα με το ποσό που διατίθεται κάθε χρόνο στο γενικό προϋπολογισμό των Ευρωπαϊκών Κοινοτήτων για τις πιστώσεις αναλήψεως υποχρεώσεων προς κάλυψη των χρηματοδοτικών υποχρεώσεων της Επιτροπής των Ευρωπαϊκών Κοινοτήτων, η οποία καλείται εφεξής «Επιτροπή», για εργασίες που πρέπει να λάβουν χώρα στα πλαίσια ερευνητικών συμβάσεων κοινής δαπάνης που είναι αναγκαίες για την εφαρμογή του κοινοτικού προγράμματος, καθώς και για διαχειριστικές και λειτουργικές δαπάνες του εν λόγω προγράμματος. Ο συντελεστής αναλογίας που ισχύει για τη συνεισφορά της Νορβηγίας ισούται με το λόγο του ακαθάριστου εγχώριου προϊόντος της Νορβηγίας σε τιμές αγοράς με το άθροισμα των ακαθάριστων εθνικών προϊόντων, σε τιμές αγοράς, των κρατών μελών της Κοινότητας και της Νορβηγίας. Ο λόγος αυτός υπολογίζεται με βάση τα πλέον πρόσφατα διαθέσιμα στατιστικά στοιχεία του Οργανισμού Οικονομικής Συνεργασίας και Ανάπτυξης (ΟΟΣΑ). Το ποσό που κρίνεται αναγκαίο για την εκτέλεση του κοινοτικού προγράμματος, το ύψος της συνεισφοράς της Νορβηγίας και το χρονοδιάγραμμα των προβλεπόμενων υποχρεώσεων καθορίζονται στο παράρτημα Γ. Οι κανόνες


text: που διέπουν τη χρηματοδοτική συνεισφορά της Νορβηγίας καθορίζονται στο παράρτημα Δ. Άρθρο 31. Για την εφαρμογή της παρούσας συμφωνίας, συγκροτείται επιτροπή συνεργασίας, αποκαλούμενη εφεξής «επιτροπή», η οποία επικουρεί την Επιτροπή κατά την εφαρμογή του ειδικού προγράμματος έρευνας και ανάπτυξης στον τομέα του περιβάλλοντος (STEP), που θεσπίστηκε με την απόφαση 89/625/ΕΟΚ του Συμβουλίου. 2. Η επιτροπή απαρτίζεται από αντιπροσώπους της Κοινότητας και της Νορβηγίας. 3. Ζητείται η γνώμη της επιτροπής για όλα τα θέματα που αφορούν την εφαρμογή της παρούσας συμφωνίας. Για το σκοπό αυτό, διατυπώνει συστάσεις. 4. Ο αντιπρόσωπος της Κοινότητας λαμβάνει τα κατάλληλα μέτρα για να εξασφαλίσει το συντονισμό μεταξύ της εφαρμογής της παρούσας συμφωνίας και των αποφάσεων που λαμβάνει η Κοινότητα όσον αφορά την εφαρμογή του κοινοτικού προγράμματος. 5. Προκειμένου να εφαρμοστεί ορθώς η παρούσα συμφωνία, τα συμβαλλόμενα μέρη ανταλλάσσουν πληροφορίες και, κατόπιν αιτήματος εκάστου των συμβαλλομένων μερών, διαβουλεύονται στα πλαίσια της επιτροπής. 6. Η επιτροπή θεσπίζει τον εσωτερικό της κανονισμό και συνεδριάζει, κατόπιν αιτήματος εκάστου των συμβαλλομένων μερών, σύμφωνα με τις προϋποθέσεις που ορίζονται από τον εσωτερικό κανονισμό. Άρθρο 4Για τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη, οι όροι και οι προϋποθέσεις υποβολής και αξιολόγησης προτάσεων για έρευνα καθώς και οι όροι και οι προϋποθέσεις παροχής και σύναψης συμβάσεων δυνάμει του κοινοτικού προγράμματος είναι οι ίδιοι με αυτούς που εφαρμόζονται στις συμβάσεις που συνάπτονται δυνάμει του ιδίου προγράμματος. Ειδικότερα, οι γενικές διατάξεις που ισχύουν για τις ερευνητικές συμβάσεις που συνάπτονται εντός της Κοινότητας ισχύουν, mutatis mutandis, σύμφωνα με το παρόν άρθρο, για τις ερευνητικές συμβάσεις που συνάπτονται με τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη όσον αφορά ζητήματα φορολογίας, δασμών και χρησιμοποίησης των αποτελεσμάτων των ερευνών. Άρθρο 5Η Επιτροπή διαβιβάζει στη Νορβηγία αντίγραφο των εκθέσεων που εκπονούνται κατ' εφαρμογή του άρθρου 4 της απόφασης 89/625/ΕΟΚ του Συμβουλίου. Άρθρο 6Κάθε συμβαλλόμενο μέρος αναλαμβάνει την υποχρέωση, σύμφωνα με τους κατ' ιδίαν κανόνες και ρυθμίσεις, να διευκολύνει τη μετακίνηση και την παραμονή των ερευνητών που συμμετέχουν, στη Νορβηγία και στην Κοινότητα, στις δραστηριότητες που καλύπτει η παρούσα συμφωνία. Άρθρο 7Η Επιτροπή και το Υπουργείο Περιβάλλοντος της Νορβηγίας εξασφαλίζουν την εφαρμογή της παρούσας συμφωνίας. Άρθρο 8Τα παραρτήματα Α, Β, Γ και Δ της παρούσας συμφωνίας αποτελούν αναπόσπαστο τμήμα της. Άρθρο 91. Η παρούσα συμφωνία συνάπτεται για τη χρονική διάρκεια του κοινοτικού προγράμματος. Εάν η Κοινότητα αναθεωρήσει το κοινοτικό πρόγραμμα, η συμφωνία μπορεί να καταγγελθεί υπό όρους οι οποίοι γίνονται δεκτοί με κοινή συμφωνία. Το ακριβές περιεχόμενο του αναθεωρημένου προγράμματος κοινοποιείται στη Νορβηγία, εντός της εβδομάδας που ακολουθεί την έκδοσή του από την Κοινότητα. Τα συμβαλλόμενα μέρη ενημερώνονται αμοιβαία εντός του μηνός που ακολουθεί την έκδοση της απόφασης της Κοινότητας για κάθε πρόθεση καταγγελίας της παρούσας συμφωνίας. 2. Εάν η Κοινότητα θεσπίσει νέο πρόγραμμα έρευνας και ανάπτυξης στον τομέα του περιβάλλοντος, η παρούσα συμφωνία μπορεί να τύχει επαναδιαπραγμάτευσης ή να ανανεωθεί υπό όρους οι οποίοι γίνονται δεκτοί με κοινή συμφωνία. 3. Υπό την επιφύλαξη της παραγράφου 1, οιοδήποτε από τα συμβαλλόμενα μέρη μπορεί οποτεδήποτε να τερματίσει


text: τη συμφωνία, με προειδοποίηση έξι μηνών. Τα έργα και οι εργασίες που διεξάγονται κατά τη στιγμή της καταγγελίας ή/και εκπνοής της παρούσας συμφωνίας, συνεχίζονται μέχρις ότου ολοκληρωθούν υπό τους όρους που αναφέρονται στην παρούσα συμφωνία. Άρθρο 10Η παρούσα συμφωνία εγκρίνεται από τα συμβαλλόμενα μέρη σύμφωνα με τις διαδικασίες που ισχύουν σε καθένα από αυτά. Η παρούσα συμφωνία αρχίζει να ισχύει από την ημερομηνία κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των διαδικασιών που απαιτούνται για το σκοπό αυτό. Άρθρο 11Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος του Βασιλείου της Νορβηγίας. Άρθρο 12Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και νορβηγική γλώσσα, και όλα τα κείμενα είναι εξίσου αυθεντικά. ΠΑΡΑΡΤΗΜΑ Α ΚΟΙΝΟΤΙΚΟ ΠΡΟΓΡΑΜΜΑ «ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΙΑ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ» STEP (1989-1993) Το κοινοτικό πρόγραμμα καλύπτει τους ερευνητικούς τομείς που καθορίζονται κατωτέρω. (Τα επιμέρους θέματα που περιλαμβάνονται στους ακόλουθους εννέα μεγάλους ερευνητικούς τομείς αναφέρονται ενδεικτικά) ΕνδεικτικήκατανομήΕΡΕΥΝΗΤΙΚΟΣ ΤΟΜΕΑΣ 1Περιβάλλον και υγεία του ανθρώπου 5 %1.1. Οριστικοποίηση βιολογικών δεικτών εκθέσεως και μελέτη προκλινικών επιδράσεων1.2. Ανάπτυξη της περιβαλλοντικής επιδημιολογίας στην Ευρωπαϊκή Κοινότητα1.3. Ποιότητα του αέρα των εσωτερικών χώρων και επιπτώσεις της στον άνθρωποΕΡΕΥΝΗΤΙΚΟΣ ΤΟΜΕΑΣ 2Εκτίμηση κινδύνων που σχετίζονται με χημικές ουσίες 10 %2.1. Εκπόνηση και επικύρωση πρωτοκόλλων για την εκτίμηση των κινδύνων για την υγεία2.2. Εναλλακτικές λύσεις όσον αφορά τη χρησιμοποίηση ζώων σε δοκιμασίες χημικών ουσιών2.3. Διαδικασίες εκτίμησης για την αβιοτική αποικοδόμηση χημικών ουσιών2.4. Έρευνα για την εκτίμηση των οικολογικών επιπτώσεων των χημικών ουσιών2.5. Τελειοποίηση και εφαρμογή των ποσοτικών σχέσεων δομής/δραστικότητας (QSAR)ΕΡΕΥΝΗΤΙΚΟΣ ΤΟΜΕΑΣ 3Ατμοσφαιρικές διεργασίες και ποιότητα του αέρα 20 %3.1. Τροποσφαιρική χημεία, συμπεριλαμβανομένης της ανάλυσης της προέλευσης, της μεταφοράς και εναπόθεσης ρύπων και άλλων αερόφερτων ουσιών3.2. Στρατοσφαιρική χημεία, καταστροφή όζοντος και συναφή θέματα3.3. Επιπτώσεις της ατμοσφαιρικής ρύπανσης στα χερσαία και υδατικά οικοσυστήματαΕΡΕΥΝΗΤΙΚΟΣ ΤΟΜΕΑΣ 4Ποιότητα των υδάτων 5 %4.1. Ανάλυση και μετατροπή των ρύπων4.2. Επιπτώσεις ρύπωνΕνδεικτικήκατανομήΕΡΕΥΝΗΤΙΚΟΣ ΤΟΜΕΑΣ 5Προστασία του εδάφους και των υπογείων υδάτων 8 %5.1. Προστασία από τους ανόργανους ρύπους5.2. Προστασία από τους οργανικούς ρύπους5.3. Επιπτώσεις στη γεωργική και δασοκομική πρακτικήΕΡΕΥΝΗΤΙΚΟΣ ΤΟΜΕΑΣ 6ίΕρευνα οικοσυστημάτων 12 %6.1. Χερσαία οικοσυστήματα6.2. Υδατικά και παράκτια οικοσυστήματα (συμπεριλαμβανομένων των υγρότοπων)ΕΡΕΥΝΗΤΙΚΟΣ ΤΟΜΕΑΣ 7Προστασία και διατήρηση της ευρωπαϊκής πολιτιστικής κληρονομιάς 8 %7.1. Εκτίμηση των μηχανισμών υποβάθμισης7.2. Κρίσιμοι περιβαλλοντικοί παράγοντες7.3. Εκτίμηση ζημιών7.4. Συγκριτική εκτίμηση της αντοχής των υλικών7.5. Τεχνικές συντήρησηςΕΡΕΥΝΗΤΙΚΟΣ ΤΟΜΕΑΣ 8Τεχνολογίες για την προστασία του περιβάλλοντος 12 %8.1. Έρευνα αποβλήτων8.2. Μείωση εκπομπών ρύπων8.3. Καθαρές τεχνολογίεςΕΡΕΥΝΗΤΙΚΟΣ ΤΟΜΕΑΣ 9Μείζονες τεχνολογικοί κίνδυνοι και πυρασφάλεια 20 %9.1. Φυσικά και χημικά φαινόμενα9.2. Τεχνολογίες πρόληψης ατυχημάτων9.3. Αξιολόγηση και διαχείριση των κινδύνωνΣύνολο 100 % ΠΑΡΑΡΤΗΜΑ Β ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ Το πρόγραμμα εκτελείται μέσω: iii) ερευνητικών συμβάσεων κοινής δαπάνης, ιii)συντονισμένων δράσεων, iii)δράσεων για το συντονισμό, iv)εκπαιδευτικών δράσεων και δράσεων κατάρτισης καιιv)μελετών και εκτιμήσεων. Στο πρόγραμμα μπορούν να συμμετέχουν πανεπιστήμια, ερευνητικοί οργανισμοί και βιομηχανικές επιχειρήσεις, συμπεριλαμβανομένων των μικρομεσαίων επιχειρήσεων, ιδιώτες ή οιαδήποτε σύμπραξη των ανωτέρω φορέων που είναι εγκατεστημένοι στην Κοινότητα και στη Νορβηγία. Κατά κανόνα,


text: τα σχέδια πρέπει να είναι διεθνή και ένας τουλάχιστον εταίρος πρέπει να είναι εγκατεστημένος στην Κοινότητα. Όσον αφορά τις συμβάσεις κοινής δαπάνης, η συμμετοχή της Κοινότητας ανέρχεται κατά γενικό κανόνα στο 50 % της συνολικής δαπάνης, αλλά το ποσοστό αυτό μπορεί να κυμαίνεται ανάλογα με τη φύση και το στάδιο εξέλιξης της έρευνας. Όσον αφορά τις δράσεις που αναλαμβάνονται στα πλαίσια του παρόντος προγράμματος, από τα πανεπιστήμια και ερευνητικά ιδρύματα, η Κοινότητα μπορεί να φέρει μέχρι και το 100 % των αναληφθεισών πρόσθετων δαπανών. ΠΑΡΑΡΤΗΜΑ Γ ΧΡΗΜΑΤΟΔΟΤΙΚΕΣ ΔΙΑΤΑΞΕΙΣ 1. Σύμφωνα με την απόφαση του Συμβουλίου με την οποία θεσπίστηκε το πρόγραμμα STEP, το ποσό που κρίνεται αναγκαίο για την υλοποίηση του εν λόγω κοινοτικού προγράμματος ανέρχεται σε 75 εκατομμύρια Ecu. 2. Η χρηματοδοτική συνεισφορά της Νορβηγίας, που προκύπτει από τη σύνδεσή της με το κοινοτικό πρόγραμμα, υπολογίζεται σε 1 299 270 Ecu και προστίθεται, καθώς και οι ενδεχόμενες άλλες συνεισφορές από τρίτες χώρες, στο προαναφερόμενο ποσό, σύμφωνα με το άρθρο 2 της παρούσας συμφωνίας. 3. Το ενδεικτικό χρονοδιάγραμμα για τις πιστώσεις αναλήψεως υποχρεώσεων του προγράμματος STEP και για τη χρηματοδοτική συνεισφορά της Νορβηγίας είναι το ακόλουθο: >ΘΕΣΗ ΠΗΝΑΚΑ> ΠΑΡΑΡΤΗΜΑ Δ ΧΡΗΜΑΤΟΔΟΤΙΚΟΙ ΚΑΝΟΝΕΣ 1. Το παρόν παράρτημα καθορίζει τους κανόνες που διέπουν τη χρηματοδοτική συνεισφορά της Νορβηγίας, η οποία προβλέπεται στο άρθρο 2 της παρούσας συμφωνίας. 2. Στην αρχή κάθε έτους ή όταν αναθεωρείται το κοινοτικό πρόγραμμα κατά τρόπο που συνεπάγεται αύξηση του ποσού που κρίνεται αναγκαίο για την υλοποίησή του, η Επιτροπή απευθύνει στη Νορβηγία πρόσκληση καταβολής των ποσών ανάλογα με τη συμμετοχή της στις δαπάνες βάσει της παρούσας συμφωνίας. Η συνεισφορά αυτή εκφράζεται τόσο σε Ecu όσο και στο νόμισμα της Νορβηγίας, ενώ η σύνθεση του Ecu καθορίζεται από τον κανονισμό (ΕΟΚ) αριθ. 3180/78 του Συμβουλίου (;), όπως τροποποιήθηκε από τον κανονισμό (ΕΟΚ) αριθ. 1971/89 ($). Η τιμή του νομίσματος της Νορβηγίας για τη συνεισφορά σε Ecu καθορίζεται την ημερομηνία της πρόσκλησης καταβολής των ποσών. Η Νορβηγία καταβάλλει τη συνεισφορά της στις ετήσεις δαπάνες βάσει της παρούσας συμφωνίας στην αρχή κάθε έτους, και το αργότερο τρεις μήνες μετά την αποστολή της πρόσκλησης καταβολής των ποσών. Οιαδήποτε καθυστέρηση πληρωμής της συνεισφοράς επισύρει την υποχρέωση καταβολής τόκου από τη Νορβηγία, με επιτόκιο ίσο με το υψηλότερο ισχύον προεξοφλητικό επιτόκιο στα κράτη μέλη της Κοινότητας την ημέρα λήξης της οφειλής. Το επιτόκιο αυτό προσαυξάνεται κατά 0,25 % για κάθε μήνα καθυστέρησης. Το επαυξημένο επιτόκιο εφαρμόζεται για όλη την περίοδο υπερημερίας. Εντούτοις, ο τόκος καθίσταται απαιτητός μόνον εάν η συνεισφορά καταβληθεί μετά την παρέλευση τριμήνου από την αποστολή πρόσκλησης καταβολής των ποσών εκ μέρους της Επιτροπής. Τα οδοιπορικά των αντιπροσώπων και εμπειρογνωμόνων της Νορβηγίας που απορρέουν από τη συμμετοχή τους στις εργασίες της επιτροπής που αναφέρεται στο άρθρο 3 της παρούσας συμφωνίας, επιστρέφονται από την Επιτροπή, σύμφωνα με τις ισχύουσες διαδικασίες για τους αντιπροσώπους και εμπειρογνώμονες των κρατών μελών της Κοινότητας και, ειδικότερα, σύμφωνα με την απόφαση 84/338/Ευρατόμ, ΕΚΑΧ, ΕΟΚ του Συμβουλίου (=). 3. Τα ποσά που καταβάλλονται από τη Νορβηγία πιστώνονται στο κοινοτικό πρόγραμμα ως δημοσιονομικά έσοδα καταχωρούμενα στην αντίστοιχη θέση της


text: κατάστασης εσόδων του γενικού προϋπολογισμού των Ευρωπαϊκών Κοινοτήτων. 4. Ο δημοσιονομικός κανονισμός που ισχύει για το γενικό προϋπολογισμό των Ευρωπαϊκών Κοινοτήτων εφαρμόζεται για τη διαχείριση των πιστώσεων. 5. Στο τέλος κάθε έτους, καταρτίζεται κατάσταση πιστώσεων για το κοινοτικό πρόγραμμα, η οποία διαβιβάζεται στη Νορβηγία προς ενημέρωση. (;) ΕΕ αριθ. L 379 της 30. 12. 1978, σ. 1. ($) ΕΕ αριθ. L 189 της 4. 7. 1989, σ. 1. (=) ΕΕ αριθ. L 177 της 4. 7. 1984, σ. 25.


text:
 18.3.2014
 EL
 Επίσημη Εφημερίδα της Ευρωπαϊκής Ένωσης
 L 79/9
 ΠΡΩΤΌΚΟΛΛΟ
 για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου
 Άρθρο 1
 Περίοδος εφαρμογής και αλιευτικές δυνατότητες
 1. Για περίοδο τριών (3) ετών, οι αλιευτικές δυνατότητες που χορηγούνται δυνάμει του άρθρου 5 της συμφωνίας αλιευτικής σύμπραξης καθορίζονται ως εξής:
 Άκρως μεταναστευτικά είδη (είδη που περιλαμβάνονται στο παράρτημα 1 της σύμβασης των Ηνωμένων Εθνών του 1982 για το δίκαιο της θάλασσας):
 α.
 41 ωκεανοπόρα θυνναλιευτικά γρι-γρι και
 β.
 45 παραγαδιάρικα επιφανείας
 2. Η παράγραφος 1 του άρθρου 1 εφαρμόζεται με την επιφύλαξη των διατάξεων των άρθρων 5 και 6 του παρόντος πρωτοκόλλου.
 3. Σύμφωνα με το άρθρο 6 της συμφωνίας αλιευτικής σύμπραξης και με το άρθρο 7 του παρόντος πρωτοκόλλου, τα σκάφη που φέρουν σημαία κράτους μέλους της Ευρωπαϊκής Ένωσης μπορούν να ασκούν αλιευτικές δραστηριότητες στα ύδατα του Μαυρίκιου, μόνον εάν κατέχουν άδεια αλιείας που έχει εκδοθεί στο πλαίσιο του παρόντος πρωτοκόλλου και σύμφωνα με τους κανόνες που περιλαμβάνονται στο παράρτημα.
 Άρθρο 2
 Χρηματική αντιπαροχή - Τρόπος πληρωμής
 1. Η χρηματική αντιπαροχή που αναφέρεται στο άρθρο 1 της συμφωνίας αλιευτικής σύμπραξης καθορίζεται, για την περίοδο που αναφέρεται στο άρθρο 7, σε 1 980 000 ευρώ για όλη τη διάρκεια του παρόντος πρωτοκόλλου.
 2. Η εν λόγω συνολική χρηματική αντιπαροχή περιλαμβάνει:
 α)
 ετήσιο ποσό για την πρόσβαση στα ύδατα του Μαυρίκιου ύψους 357 500 ευρώ, το οποίο ισοδυναμεί με βάρος αναφοράς 5 500 τόνων ετησίως, και
 β)
 ειδικό ποσό 302 500 ευρώ ετησίως, το οποίο προορίζεται για τη στήριξη και την υλοποίηση της τομεακής αλιευτικής πολιτικής και της θαλάσσιας πολιτικής του Μαυρίκιου.
 3. Η παράγραφος 1 του άρθρου 2 εφαρμόζεται με την επιφύλαξη των διατάξεων των άρθρων 3, 4, 5 και 6 του παρόντος πρωτοκόλλου.
 4. Η Ευρωπαϊκή Ένωση καταβάλλει ετησίως το σύνολο των ποσών που καθορίζονται στην παράγραφο 2 στοιχεία α) και β) του άρθρου 2 (ήτοι 660 000 ευρώ ετησίως), κατά τη διάρκεια εφαρμογής του παρόντος πρωτοκόλλου. Η πληρωμή πραγματοποιείται το αργότερο εξήντα (60) ημέρες από την έναρξη ισχύος του παρόντος πρωτοκόλλου για το πρώτο έτος και το αργότερο κατά την επέτειο της έναρξης ισχύος του πρωτοκόλλου για τα επόμενα έτη.
 5. Εάν η συνολική ποσότητα των ετήσιων αλιευμάτων τόνου από σκάφη της Ευρωπαϊκής Ένωσης στα ύδατα του Μαυρίκιου υπερβαίνει τους 5 500 τόνους, το ποσό της ετήσιας χρηματικής αντιπαροχής για τα δικαιώματα πρόσβασης αυξάνεται κατά 65 ευρώ ανά πρόσθετο τόνο αλιευμάτων. Ωστόσο, το συνολικό ετήσιο ποσό που καταβάλλει η Ένωση δεν είναι δυνατόν να υπερβεί το διπλάσιο του ποσού που αναφέρεται στην παράγραφο 2 στοιχείο α) του άρθρου 2 (715 000 ευρώ). Όταν οι ποσότητες που έχουν αλιευθεί από τα σκάφη της Ευρωπαϊκής Ένωσης στα ύδατα του Μαυρίκιου υπερβαίνουν τις ποσότητες που αντιστοιχούν στο διπλάσιο του συνολικού ετήσιου ποσού, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος σύμφωνα με τις διατάξεις του παραρτήματος.
 6. Η διάθεση της χρηματικής αντιπαροχής που προβλέπεται στην παράγραφο 2 στοιχείο


text:
α) του άρθρου 2 υπάγεται στην αποκλειστική αρμοδιότητα του Μαυρίκιου.
 7. Η χρηματική αντιπαροχή καταβάλλεται σε έναν και μόνον λογαριασμό του Δημοσίου του Μαυρίκιου, ο οποίος έχει ανοιχθεί στην Κεντρική Τράπεζα του Μαυρίκιου. Ο αριθμός του λογαριασμού ορίζεται από τις αρχές του Μαυρίκιου.
 Άρθρο 3
 Προώθηση της υπεύθυνης και αειφόρου αλιείας στα ύδατα του Μαυρίκιου
 1. Η Ευρωπαϊκή Ένωση και ο Μαυρίκιος συμφωνούν στο πλαίσιο της μεικτής επιτροπής που προβλέπεται στο άρθρο 9 της συμφωνίας αλιευτικής σύμπραξης, αμέσως μετά την έναρξη ισχύος του παρόντος πρωτοκόλλου και το αργότερο τρεις μήνες από την ημερομηνία αυτή, ένα πολυετές τομεακό πρόγραμμα και τους λεπτομερείς κανόνες εφαρμογής του, που περιλαμβάνουν ιδίως:
 α)
 τους προσανατολισμούς σε ετήσια και πολυετή βάση, σύμφωνα με τους οποίους χρησιμοποιείται το ειδικό ποσό της χρηματικής αντιπαροχής που αναφέρεται στην παράγραφο 2 στοιχείο β) του άρθρου 2·
 β)
 τους προς επίτευξη στόχους σε ετήσια και πολυετή βάση, ώστε να καταστεί δυνατή εν καιρώ η καθιέρωση υπεύθυνης και αειφόρου αλιείας, λαμβανομένων υπόψη των προτεραιοτήτων που διατυπώνει ο Μαυρίκιος στο πλαίσιο της εθνικής αλιευτικής και θαλάσσιας πολιτικής ή των άλλων πολιτικών που συνδέονται ή έχουν επίπτωση στην προώθηση της υπεύθυνης και αειφόρου αλιείας, συμπεριλαμβανομένων των θαλάσσιων προστατευόμενων περιοχών·
 γ)
 τα κριτήρια και τις διαδικασίες που πρέπει να χρησιμοποιούνται για την αξιολόγηση των αποτελεσμάτων σε ετήσια βάση.
 2. Κάθε προτεινόμενη τροποποίηση του πολυετούς τομεακού προγράμματος εγκρίνεται από τα δύο μέρη στο πλαίσιο της μεικτής επιτροπής.
 3. Κάθε έτος, ο Μαυρίκιος μπορεί να διαθέτει, εάν χρειάζεται, επιπλέον ποσό εκτός της χρηματικής αντιπαροχής που αναφέρεται στην παράγραφο 2 στοιχείο β) του άρθρου 2 για την υλοποίηση του πολυετούς προγράμματος. Η εν λόγω διάθεση γνωστοποιείται στην Ευρωπαϊκή Ένωση.
 Άρθρο 4
 Επιστημονική συνεργασία για υπεύθυνη αλιεία
 1. Τα δύο μέρη αναλαμβάνουν την υποχρέωση να προωθήσουν την υπεύθυνη αλιεία στα ύδατα του Μαυρίκιου, με βάση την αρχή της μη διάκρισης μεταξύ των διαφόρων στόλων που αλιεύουν στα ύδατα αυτά.
 2. Στη διάρκεια της περιόδου που καλύπτεται από το παρόν πρωτόκολλο, η Ευρωπαϊκή Ένωση και ο Μαυρίκιος καταβάλλουν προσπάθειες για την παρακολούθηση της κατάστασης των αλιευτικών πόρων στα ύδατα του Μαυρίκιου.
 3. Αμφότερα τα μέρη καταβάλλουν προσπάθειες να τηρούν τα ψηφίσματα, τις συστάσεις και, ανάλογα με την περίπτωση, τα συναφή σχέδια διαχείρισης της Επιτροπής Τόνου Ινδικού Ωκεανού (IOTC) που αφορούν τη διατήρηση και την υπεύθυνη διαχείριση της αλιείας.
 4. Τα δύο μέρη, βασιζόμενα στις συστάσεις και τα ψηφίσματα που εκδίδονται από την IOTC και στις βέλτιστες διαθέσιμες επιστημονικές γνωμοδοτήσεις, ενδεχομένως δε, στα αποτελέσματα της κοινής επιστημονικής συνεδρίασης που προβλέπεται στο άρθρο 4 της συμφωνίας αλιευτικής σύμπραξης, μπορούν να διαβουλεύονται στο πλαίσιο της μεικτής επιτροπής που προβλέπεται στο άρθρο 9 της συμφωνίας αλιευτικής σύμπραξης, για να θεσπίζουν, εάν χρειάζεται, μέτρα που αποβλέπουν στη βιώσιμη διαχείριση των αλιευτικών πόρων του Μαυρίκιου.
 Άρθρο 5
 Προσαρμογή των αλιευτικών δυνατοτήτων βάσει αμοιβαίας συμφωνίας
 1. Οι αλιευτικές δυνατότητες του άρθρου 1 μπορούν να προσαρμοστούν με αμοιβαία συμφωνία, εφόσον οι συστάσεις και τα ψηφίσματα της IOTC επιβεβαιώνουν ότι η εν λόγω προσαρμογή εξασφαλίζει την αειφόρο διαχείριση τόνου και τονοειδών στον Ινδικό Ωκεανό.
 2. Στην περίπτωση αυτή, η


text:
χρηματική αντιπαροχή που αναφέρεται στην παράγραφο 2 στοιχείο α) του άρθρου 2 αναπροσαρμόζεται αναλόγως και συναρτήσει του χρόνου. Ωστόσο, το συνολικό ετήσιο ποσό που καταβάλλει η Ευρωπαϊκή Ένωση δεν μπορεί να υπερβεί το διπλάσιο του ποσού που αναφέρεται στο άρθρο 2 παράγραφος 2 στοιχείο α).
 3. Και τα δύο μέρη κοινοποιούν μεταξύ τους γραπτώς τυχόν μεταβολές στην οικεία αλιευτική πολιτική και νομοθεσία.
 Άρθρο 6
 Νέες αλιευτικές δυνατότητες
 1. Σε περίπτωση που αλιευτικά σκάφη της Ευρωπαϊκής Ένωσης ενδιαφέρονται για αλιευτικές δραστηριότητες που δεν προβλέπονται στο άρθρο 1 της συμφωνίας αλιευτικής σύμπραξης, τα μέρη προβαίνουν σε διαβουλεύσεις πριν από οποιαδήποτε παραχώρηση άδειας για τις δραστηριότητες αυτές και, ενδεχομένως, συμφωνούν τους όρους άσκησής τους, συμπεριλαμβανομένων των αντίστοιχων τροποποιήσεων στο παρόν πρωτόκολλο και στο παράρτημά του.
 2. Τα μέρη ενθαρρύνουν την πειραματική αλιεία, ιδίως σε σχέση με βενθικά είδη που δεν αποτελούν αντικείμενο πλήρους εκμετάλλευσης και απαντούν στα ύδατα του Μαυρίκιου. Για τον σκοπό αυτό, αιτήσει ενός μέρους, τα μέρη διεξάγουν διαβουλεύσεις με σκοπό να καθορίσουν, κατά περίπτωση, τα είδη, τους όρους και άλλες σχετικές παραμέτρους.
 3. Τα μέρη ασκούν πειραματική αλιεία σύμφωνα με τις παραμέτρους που συμφωνούνται από τα δύο μέρη με διοικητική συμφωνία, κατά περίπτωση. Οι άδειες πειραματικής αλιείας πρέπει να συμφωνούνται για μέγιστο διάστημα 6 μηνών.
 4. Εάν τα μέρη θεωρούν ότι οι πειραματικές εξορμήσεις έχουν αποδώσει θετικά αποτελέσματα, η κυβέρνηση του Μαυρίκιου μπορεί να κατανείμει αλιευτικές δυνατότητες για τα νέα είδη στον στόλο της Ευρωπαϊκής Ένωσης έως τη λήξη του παρόντος πρωτοκόλλου. Η χρηματική αντιπαροχή που αναφέρεται στο άρθρο 2 παράγραφος 2 στοιχείο α) του παρόντος πρωτοκόλλου αυξάνεται αναλόγως. Τα τέλη των εφοπλιστών και οι σχετικοί όροι που προβλέπονται στο παράρτημα τροποποιούνται ανάλογα.
 Άρθρο 7
 Όροι άσκησης των αλιευτικών δραστηριοτήτων – Ρήτρα αποκλειστικότητας
 Με την επιφύλαξη του άρθρου 6 της συμφωνίας αλιευτικής σύμπραξης, τα σκάφη της Ευρωπαϊκής Ένωσης μπορούν να αλιεύουν στα ύδατα του Μαυρίκιου, μόνον εάν κατέχουν έγκυρη άδεια αλιείας που έχει εκδοθεί από τον Μαυρίκιο βάσει του παρόντος πρωτοκόλλου και του παραρτήματός του.
 Άρθρο 8
 Αναστολή και επανεξέταση της πληρωμής της χρηματικής αντιπαροχής
 1. Κατά παρέκκλιση των διατάξεων του άρθρου 9 του παρόντος πρωτοκόλλου, η χρηματική αντιπαροχή που αναφέρεται στο άρθρο 2 παράγραφος 2 στοιχεία α) και β) μπορεί να επανεξεταστεί ή να ανασταλεί, μετά από διαβούλευση μεταξύ των δύο μερών, υπό τον όρο ότι η Ευρωπαϊκή Ένωση έχει καταβάλει κάθε ληξιπρόθεσμο ποσό τη στιγμή της αναστολής.
 α)
 εάν εξαιρετικές περιστάσεις, εκτός φυσικών φαινομένων, εμποδίζουν την άσκηση αλιευτικών δραστηριοτήτων στα ύδατα του Μαυρίκιου·
 β)
 μετά από σημαντικές αλλαγές στις πολιτικές κατευθυντήριες γραμμές εκατέρου των μερών, οι οποίες επηρεάζουν τις σχετικές διατάξεις του παρόντος πρωτοκόλλου·
 γ)
 εάν η Ευρωπαϊκή Ένωση διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας του Κοτονού, με τη διαδικασία που προβλέπεται στα άρθρα 8 και 96 της συμφωνίας αυτής. Στην περίπτωση αυτή αναστέλλονται όλες οι αλιευτικές δραστηριότητες των σκαφών της ΕΕ.
 2. Η Ευρωπαϊκή Ένωση διατηρεί το δικαίωμα να αναστείλει, εν όλω ή εν μέρει, την καταβολή της ειδικής συνεισφοράς του άρθρου 2 παράγραφος


text:
2 στοιχείο β), όταν τα αποτελέσματα της στήριξης της τομεακής πολιτικής διαπιστώνεται ότι σε μεγάλο βαθμό δεν συνάδουν με τον δημοσιονομικό προγραμματισμό, μετά από την αξιολόγηση που έχει διενεργηθεί και τις διαβουλεύσεις στο πλαίσιο της μεικτής επιτροπής, όπως προβλέπεται στο άρθρο 3 του παρόντος πρωτοκόλλου.
 3. Η καταβολή της χρηματικής αντιπαροχής και οι αλιευτικές δραστηριότητες μπορούν να επαναληφθούν, μόλις αποκατασταθεί η κατάσταση που ίσχυε πριν από την επέλευση των ανωτέρω περιστάσεων και εάν τα δύο μέρη συμφωνήσουν να το πράξουν κατόπιν διαβουλεύσεων.
 Άρθρο 9
 Αναστολή της εφαρμογής του πρωτοκόλλου
 1. Η εφαρμογή του παρόντος πρωτοκόλλου αναστέλλεται με πρωτοβουλία εκατέρου των μερών, με την επιφύλαξη της διεξαγωγής διαβουλεύσεων και συμφωνίας μεταξύ των μερών στο πλαίσιο της μεικτής επιτροπής που προβλέπεται στο άρθρο 9 της συμφωνίας:
 α)
 εάν εξαιρετικές περιστάσεις, εκτός φυσικών φαινομένων, εμποδίζουν την άσκηση αλιευτικών δραστηριοτήτων στα ύδατα του Μαυρίκιου·
 β)
 στην περίπτωση που η Ευρωπαϊκή Ένωση παραλείψει να πραγματοποιήσει τις πληρωμές που προβλέπονται στο άρθρο 2 παράγραφος 2 στοιχείο α) για λόγους που δεν εμπίπτουν στο άρθρο 8 του παρόντος πρωτοκόλλου·
 γ)
 εάν προκύψει μεταξύ των μερών διαφορά σχετικά με την ερμηνεία και την εφαρμογή του παρόντος πρωτοκόλλου και του παραρτήματός του, η οποία δεν μπορεί να επιλυθεί·
 δ)
 εάν ένα εκ των δύο μερών δεν τηρεί τις διατάξεις του παρόντος πρωτοκόλλου και του παραρτήματός του·
 ε)
 μετά από σημαντικές αλλαγές στις πολιτικές κατευθυντήριες γραμμές εκατέρου των μερών, οι οποίες επηρεάζουν τις σχετικές διατάξεις του παρόντος πρωτοκόλλου·
 στ)
 εάν ένα εκ των δύο μερών διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας του Κοτονού, με τη διαδικασία που προβλέπεται στα άρθρα 8 και 96 της συμφωνίας αυτής.
 ζ)
 σε περίπτωση μη τήρησης της Διακήρυξης της Διεθνούς Οργάνωσης Εργασίας σχετικά με τις θεμελιώδεις αρχές και δικαιώματα στην εργασία, όπως προβλέπεται στο άρθρο 3 παράγραφος 5 της συμφωνίας αλιευτικής σύμπραξης.
 2. Η αναστολή της εφαρμογής του παρόντος πρωτοκόλλου υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.
 3. Σε περίπτωση αναστολής της εφαρμογής τα μέρη συνεχίζουν τις διαβουλεύσεις με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί η εν λόγω λύση, η εφαρμογή του παρόντος πρωτοκόλλου επαναλαμβάνεται και το ποσό της χρηματικής αντιπαροχής μειώνεται αναλόγως και συναρτήσει της διάρκειας αναστολής της εφαρμογής του πρωτοκόλλου.
 Άρθρο 10
 Εθνική νομοθεσία
 1. Οι δραστηριότητες των αλιευτικών σκαφών της Ευρωπαϊκής Ένωσης στα ύδατα του Μαυρίκιου υπόκεινται στους νόμους και κανονισμούς του Μαυρίκιου, εκτός εάν ορίζεται διαφορετικά στο παρόν πρωτόκολλο και το παράρτημά του.
 2. Οι αρχές του Μαυρίκιου ενημερώνουν την Ευρωπαϊκή Επιτροπή για κάθε μεταβολή ή νέα νομοθεσία που αφορά τον τομέα της αλιείας.
 Άρθρο 11
 Εμπιστευτικότητα
 Αμφότερα τα μέρη εξασφαλίζουν ότι, όλα τα δεδομένα που συνδέονται με τα σκάφη της ΕΕ και με τις αλιευτικές τους δραστηριότητες στα ύδατα του Μαυρίκιου, θα θεωρούνται, ανά πάσα στιγμή, ως εμπιστευτικού χαρακτήρα. Αυτά τα δεδομένα χρησιμοποιούνται αποκλειστικά για την υλοποίηση της


text:
συμφωνίας και για τη διαχείριση, την παρακολούθηση, τον έλεγχο και την επιτήρηση των αλιευτικών δραστηριοτήτων από τις αντίστοιχες αρμόδιες αρχές.
 Άρθρο 12
 Ηλεκτρονικές ανταλλαγές δεδομένων
 Ο Μαυρίκιος και η Ευρωπαϊκή Ένωση δεσμεύονται να υλοποιήσουν τα αναγκαία συστήματα για την ηλεκτρονική ανταλλαγή όλων των πληροφοριών και των εγγράφων που σχετίζονται με την εφαρμογή της συμφωνίας. Η ηλεκτρονική μορφή ενός εγγράφου θεωρείται ανά πάσα στιγμή ισοδύναμη της έντυπης μορφής του.
 Τα δύο μέρη γνωστοποιούν αμέσως τυχόν διακοπή στη λειτουργία των υπολογιστικών συστημάτων, η οποία παρακωλύει αυτές τις ανταλλαγές. Σε αυτές τις περιπτώσεις οι πληροφορίες και τα έγγραφα που αφορούν την υλοποίηση της συμφωνίας αντικαθίστανται αυτομάτως από την έντυπη μορφή τους με τον τρόπο που ορίζεται στο παράρτημα.
 Άρθρο 13
 Διάρκεια
 Το παρόν πρωτόκολλο και τα παραρτήματά του εφαρμόζονται για περίοδο τριών 3 ετών από την έναρξη ισχύος τους, εκτός αν γίνει καταγγελία σύμφωνα με το άρθρο 14.
 Άρθρο 14
 Καταγγελία
 1. Σε περίπτωση καταγγελίας του παρόντος πρωτοκόλλου το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο, τουλάχιστον έξι μήνες πριν από την ημερομηνία κατά την οποία αρχίζει να ισχύει η εν λόγω καταγγελία.
 2. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.
 Άρθρο 15
 Έναρξη ισχύος
 Το παρόν πρωτόκολλο και το παράρτημά του αρχίζουν να ισχύουν την ημερομηνία κατά την οποία τα μέρη κοινοποιούν αμοιβαίως την ολοκλήρωση των διαδικασιών που είναι αναγκαίες για τον σκοπό αυτό.
 ΠΑΡΑΡΤΗΜΑ
 ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΟΥ ΜΑΥΡΙΚΙΟΥ ΑΠΟ ΤΑ ΣΚΑΦΗ ΤΗΣ ΕΥΡΩΠΑΪΚΗΣ ΕΝΩΣΗΣ
 ΚΕΦΑΛΑΙΟ I
 ΓΕΝΙΚΕΣ ΔΙΑΤΑΞΕΙΣ
 1. Καθορισμός αρμόδιας αρχής
 Για τους σκοπούς του παρόντος παραρτήματος, εκτός αν ορίζεται διαφορετικά, ως αρμόδια αρχή της Ευρωπαϊκής Ένωσης (ΕΕ) ή του Μαυρίκιου νοείται:
 —
 όσον αφορά την ΕΕ: η Ευρωπαϊκή Επιτροπή, κατά περίπτωση εκπροσωπούμενη από την αντιπροσωπεία της ΕΕ στον Μαυρίκιο·
 —
 Για τον Μαυρίκιο: το Υπουργείο Αλιείας.
 2. Ύδατα του Μαυρίκιου
 Όλες οι διατάξεις του πρωτοκόλλου και τα παραρτήματά του ισχύουν αποκλειστικά στα ύδατα του Μαυρίκιου όπως αναφέρεται στο προσάρτημα 2.
 3. Τραπεζικός λογαριασμός
 Ο Μαυρίκιος κοινοποιεί στην ΕΕ, πριν από τη θέση του πρωτοκόλλου σε ισχύ, τα στοιχεία του τραπεζικού λογαριασμού/των τραπεζικών λογαριασμών στον οποίο/στους οποίους θα πρέπει να καταβάλλονται τα χρηματικά ποσά που επιβαρύνουν τα σκάφη της ΕΕ στο πλαίσιο της συμφωνίας. Οι δαπάνες που αφορούν τα τραπεζικά εμβάσματα βαρύνουν τους εφοπλιστές.
 ΚΕΦΑΛΑΙΟ II
 ΑΔΕΙΕΣ ΑΛΙΕΙΑΣ ΤΟΝΟΥ
 1. Αναγκαία προϋπόθεση για τη χορήγηση άδειας αλιείας τόνου – επιλέξιμα σκάφη
 Οι άδειες αλιείας τόνου για τις οποίες γίνεται λόγος στο άρθρο 6 της συμφωνίας χορηγούνται υπό την προϋπόθεση ότι το σκάφος έχει εγγραφεί στο μητρώο αλιευτικών σκαφών της ΕΕ στον κατάλογο σκαφών της IOTC που διαθέτουν άδεια αλιείας και ότι όλες οι παλαιότερες υποχρεώσεις που συνδέονται με τον εφοπλιστή, με τον πλοίαρχο ή με το ίδιο το σκάφος που προέκυψαν από τις αλιευτικές τους δραστηριότητες στον Μαυρίκιο δυνάμει της συμφωνίας και της νομοθεσίας του Μαυρίκιου, έχουν εκπληρωθεί.
 2. Αίτηση για χορήγηση άδειας αλιείας
 Η ΕΕ υποβάλλει στον Μαυρίκιο αίτηση για τη χορήγηση άδειας αλιείας για κάθε πλοίο που επιθυμεί